Латвия университетининг Академик кутубхонасида Ўзбек ахборот маркази фаолият юритмоқда\nМарказнинг норасмий тарзда ўтказилган тақдимот маросими Ўзбекистоннинг Биринчи Президенти Ислом Каримовнинг хотирасига бағишланди. Тадбирда Латвиянинг сиёсат ва жамоат арбоблари, ишбилармон доиралар вакиллари иштирок этдилар.\n«Итера Латвия» компанияси Президенти Юрис Савицкиснинг эътироф этишича, Ўзбекистоннинг Биринчи Президенти Ислом Абдуғаниевич Каримов буюк инсон бўлган: «У нафақат ўз мамлакатини юқори иқтисодий тараққиёт даражасига кўтара олди, балки бутун минтақада Ўзбекистоннинг тинчлик ва барқарорлик кафолатига айланишига эришди. Бизлар Латвияда, Мустақил давлатингизда рўй бераётган иқтисодий ўзгариш ва янгиланишларни ҳайрат билан кузатиб борамиз. Ислом Каримов сиёсатининг бардавомлиги бизни қувонтиради. Латвияда кўпчилик Ўзбекистон ва унинг халқини ҳурмат қилади ва яхши кўради»-дея таъкидлади жаноб Савицкис.\nФанлар Академияси Президенти Оярс Спаритис, ўзбек халқи ўзининг Биринчи Президентини бу қадар самимий яхши кўргани ва ҳурмат қилгани учун хурсандман, деди.\n«Ислом Абдуғаниевич бундай садоқат ва ҳурматга лойиқ эди. У ҳамиша ўз халқининг фаровонлиги ҳақида қайғурган ва мана шу мақсадга эришишда ҳар қандай тўсиқни енгиб ўтишга тайёр турган. Кучли иқтисодчи сифатида, мамлакат иқтисодиётини юксак даражага кўтаришда ўз билимидан самарали фойдаланган. Шу боис, истардимки, барча давлатларнинг етакчилари Ўзбекистоннинг Биринчи Президентидек иқтисодий маданиятга эга бўлсинлар».\nЛатвия Президенти Г. Улманис (1993-1999 йиллар), Латвияга 1995 йил июнь ойида Давлат ташрифи билан келган Ислом Каримов билан учрашувимизни доимо илиқлик билан эслайман, деди. Ўзаро ишончга асосланган мулоқот давомида, мустақил республикалар қандай ва қайси йўналишда ривожланиши кераклиги хусусида фикр алмашинувлар кўп бўлган.\n«Шунда Ислом Каримов, ҳар бир мамлакат ўз тараққиёт йўлига эга бўлиши керак деган эди. Бир вақтлар аграр республика бўлган Ўзбекистонни ривожланган иқтисодиётга эга, индустрияси тараққий этган, замонавий давлатга айлантириш учун у ўзининг бор кучи ва имкониятини ишга солишини алоҳида таъкидлади.\nБугун биз Ислом Каримовнинг интилишлари, орзу-умидалари хаётга тадбиқ этилиб, ўз натижасини бераётганига гувоҳ бўлиб турибмиз. Аҳоли турмуши фаровонлиги ўсмоқда, тиббиёт, таълим ва спорт соҳаларида юқори кўрсаткичларга эришилди, иқтисодиёт, саноат, қишлоқ хўжалиги ва хизмат кўрсатиш тармоқларида кенг қамровли ислоҳотлар амалга оширилди, Ўзбекистоннинг халқаро майдондаги нуфузи юксалмоқда».\nЛатвиянинг Президенти Андрис Берзиньш (2011-2015 йиллар) таъкидлаганидек, 25 йил давомида давлат раҳбари сифатида Ислом Каримов Ўзбекистон билан Латвия ўртасидаги дўстона муносабатларнинг изчил ривожланишига мислсиз ҳисса қўшган:\n«Ўзбекистоннинг Биринчи Президенти жаноб Каримов билан муносабатларимиз чин инсоний ва ўта самарали бўлган. 2013 ва 2014 йилларда ўзаро давлат ташрифлари бўлиб ўтган. Ушбу муддат ичида алоқаларимиз мустаҳкамланиб, дўстона муносабатларимиз янада самимий тус олган.\nМен жаноб Каримовнинг мамлакатларимиз ўртасидаги долзарб лойиҳалар бўйича қарашларини, шунингдек, минтақалардаги бизларнинг манфаатларимизга тегишли бўлган жараёнларга берган баҳосини ҳамиша юқори баҳолардим.\nДоимо Ислом Абдуғаниевични Латвиянинг ҳақиқий дўсти деб билганман, чунки у Ўзбекистон ва Латвия ўртасидаги икки томонлама муносабатларни мустаҳкамлашга шахсан улкан ҳисса қўшган.\nБунинг учун мен ҳамиша ундан миннатдорман!\nҲозиргача ёдимда, ўз мамлакатига оид билимларидан ташқари, бу инсон бизнинг тарихимизни ҳам жуда яхши билган. 2013 й. жаноб Каримовнинг Латвияга ташрифи давомида биз биргаликда «Меланхолик вальс»ни тинглаганмиз, ва мусиқанинг таъсиридан, унинг туб моҳиятини чуқур англаганимиздан кўзларимиз ёшга тўлган. Бу эса, биз кўплаб масалаларда яқин бўлганимизни англатади».\n«Тақдир мени Ислом Каримов билан икки марта юзлаштирди. Биринчи бор саксонинчи йилларда, биз Политбюрода ишлаётган вақтда. Ислом Каримов ҳамиша ўз халқи манфаатлари нуктаи-назарини ҳимоя қилиб сўзга чиқарди. Ҳар қандай шароитда ҳақиқатни ҳимоя қилар, ҳеч қачон Кремлнинг провакацион ҳаракатлари домига тушмаган.\nМамлакатларимиз Мустақилликка эришгач мен Европарламент депутати ҳамда Европа Иттифоқи ва Марказий Осиё парламентлари ўртасидаги ҳамкорлик бўйича депутатлар гуруҳи раҳбарининг ўринбосари этиб сайланганман. Бу муддат ичида бир неча марта Ўзбекистонга ташриф буюрганман. Ҳурматли Ислом Каримов раҳбарлигида мамлакатнинг қандай ривожланаётганини кузатганман.\nЕвропарламент депутатлари ва шахсан мен Ўзбекистоннинг Биринчи Президентини минтақадаги барқарорлик кафолати деб ҳисоблардик.\nУ нафакат кучли Президент, балки жуда доно инсон ҳам эди. Бизларда, Болтиқбўйида бундай инсонлар ҳақида-шарқона доно дейдилар. Мен вафот этган Ўзбекистоннинг Биринчи Президентига бош эгиб таъзим қиламан».\nЛатвия университетининг Академик кутубхонаси директори Вента Коцере йиғилганлар эътиборини қуйидаги масалага қаратди: Ислом Каримов ўзбек халқининг маънавий қадриятларига, мусулмон динини сақлаш ва тараққий топтиришга, анъана ва удумларга, Ўзбекистоннинг беназир тарихий меросига ҳурмат билан қарашни давлат сиёсати даражасига кўтарди.\n«Ислом Каримов шунингдек, мамлакатнинг бугуни ва эртанги кунида ҳал қилувчи куч бўлмиш Ўзбекистон ёшларининг дунёқарашини тубдан ўзгартирган, принципиал жиҳатдан мутлақо янги таълим ҳамда ёш авлодни тарбиялаш тизимини яратиб, ҳаётга татбиқ этишга улкан ҳисса қўшган шахс.\nБуюк давлат арбоби Ислом Каримовнинг Ўзбекистон мустақиллигига асос солиш, тинчлик, барқарорлик ва бағрикенглик ҳукм сураётган, изчил ривожланаётган ҳуқуқий, демократик давлат барпо этиш борасидаги улкан ролини инобатга олиб, Латвия университетининг Академик кутубхонаси қошидаги Ўзбек ахборот марказини Ислом Абдуғаниевич Каримов номи билан аташни таклиф қиламан.\n«Открытый город» журнали Бош муҳаррири Татьяна Фастнинг эътироф этишича, Ислом Каримов Ўзбекистон халқига улкан мерос қолдирди:\n«Мустақил, ҳар қандай сиёсий блоклардан холи, ўз тараққиёт йўлига эга мамлакат босқичма-босқич демократик ўзгаришларни амалга оширмоқда. Фуқаролик жамияти институтларининг роли ортиб, хусусан, маҳалланинг обрўйи мустаҳкамланмоқда. Ўзбекистон иқтисодиёти аввало, аҳоли турмуш даражасини кўтаришга қаратилган, бу ерда жаҳон стандартларига жавоб берадиган ўз таълим ва кадрлар тайёрлаш тизими мавжуд. Энг муҳими, мамлакатда тинчлик ва хотиржамлик, миллатлараро ва динлараро тотувлик, жамиятда ўзаро ҳурмат ва меҳр ҳукмрон».\n© 2020 «UZINFOCOM» Маркази томонидан ишлаб чиқилган


20:46 22.07.2016 (Янгиланган 20:47 22.07.2016)\nSputnik мухбири найза отиш бўйича Ўзбекистон мутлақ чемпиони, ўсмирлар орасида жаҳон чемпиони, 2010 йилда Осиё чемпиони ва Лондон ва Пекиндаги Олимпиадалар қатнашчиси Анастасия Свечникова билан суҳбатда бўлди.\nТОШКЕНТ, 22 июл — Sputnik. Россия енгил атлектика жамоасининг Риодаги Олимпиада ўйинларида қатнашмаслиги – бутун дунё спорт оламини жунбушга келтирди, жумладан Ўзбекистон спортчиларини ҳам.\nРиодаги мусобақалар Россия жамоаси иштирокисиз ҳаяжонли бўлмайди. Хусусан, дунёдаги етакчи спортчилардан бири бўлган Елена Исинбаеванинг лангар билан сакраши кимни ҳаяжонга солмайди дейсиз, дейди Анастасия Свечникова.\nЙиллар давомида тер тўкиб таёргарлик кўрган ҳалол спортчилар жаҳоннинг энг асосий мусобақасидан четда қолмоқда. Бундай вазиятда Исинбаеванинг “CAS қарори Россия енгил атлетикасини гўрга тиқмоқда”, — деган сўзларини тушунса бўлади.\nНастя Свечникова Риода ўз тўрмуш ўртоғи Иван Зайцев билан биргаликда Ўзбекистон шаънини ҳимоя қилишмоқда. Иван Зайцев – найза отиш бўйича халқаро спорт устаси, Олимпиада ва Осиё ўйинлари қатнашчиси.\nCAS Россия енгил атлетикачиларини Олимпиадага қўймади\n“Мен ва турмуш ўртоғим Россиялик дўстларимиз билан тез-тез гаплашиб турамиз. Биз Мария Абакумова, Вера Ребриклар билан яхши танишмиз. Ребрик найза отишда энг кучли. Асли Ялталик бўлгани учун, Россия бир неча қийинчиликлардан кейин эндигина уни ўз сафига қўшиб олган эди. Вера бундан жуда хурсанд эди”, — дейди спортчи.\n“Менинг фикримча шахсий рекорд ўрнатишга имконият фақат кучли жамоада пайдо бўлади. Россия енгил атлетикачиларига нисбатан қабул қилинган қарор бу – ноҳақлик. Кўплаб спортчилар 2 — 4 йил дисквалификациядан кейин яна олимпиадада қатнашмоқда. Ҳалол спортчилар эса, Россиялик бўлгани учун, бундай ҳуқуқдан маҳрум қилинган?! Бу спорт эмас. Спортда сиёсат ҳам допинг ҳам бўлмаслиги керак”, — деб ҳисоблайди Анастасия Свечникова.\nЎзбекистон футбол бўйича нуфузли чемпионат мезбонлигини қўлга киритди\nОсиё футбол конфедерацияси U23 Осиё кубоги-2022 беллашувларини Ўзбекистон майдонларида бўлиб ўтишига розилик билдирди.\nТОШКЕНТ, 22 фев — Sputnik. Ўзбекистон 2022 йилги U23 Осиё кубоги мезбонлигини қўлга киритди. Бу ҳақда Ўзбекистон футбол ассоциацияси матбуот хизмати хабар қилмоқда.\nЎФА 2022 йилги U23 Осиё кубоги Ўзбекистонда қабул қилиш бўйича ОФКга сўровнома юборган эди.\nТаъкидланишича, ЎФА мутахассислари мазкур чемпионатни мамлакатда ўтказиш бўйича тендер жараёнига доир зарурий ҳужжатларни ОФК вакилларига тақдим этди ва кўплаб музокараларни олиб борган.\n“Натижада Осиё футбол конфедерацияси U23 Осиё кубоги-2022 беллашувларини юртимиз яшил майдонларида бўлиб ўтишига розилик билдирди”, - дейилган хабарда.\n2013 йилдан буён ташкил этиб келинаётган ушбу мусобақада ҳозирга қадар Ўзбекистон, Жанубий Корея, Япония ва Ироқ U23 терма жамоалари бош совринни қўлга киритган.\n12:18 21.02.2021 (Янгиланган 12:24 21.02.2021)\nМазкур чемпионатда 31 давлатдан 300 дан ортиқ атлет иштирок этиши кутилмоқда. Мамлакат шарафини Рио олимпиадаси чемпиони Руслан Нурудинов ҳам ҳимоя қилади.\nТОШКЕНТ, 21 фев — Sputnik. Тошкент шаҳри 2021 йил 16 — 25 апрель кунлари оғир атлетика бўйича катталар ўртасида Осиё чемпионатини қабул қилади. Бу ҳақда Спорт вазирлиги матбуот хизмати хабар қилмоқда.\nПандемия сабаб юзага келган узоқ танаффусдан кейин қитъанинг энг сара атлетлари Токио Олимпиадаси йўлланмаси учун кураш олиб боришади.\nҚайд этилишича, ушбу мусобақада мамлакат шарафини Рио олимпиадаси чемпиони Руслан Нурудинов ҳам ҳимоя қилади.\nМазкур чемпионатда 31 давлатдан 300 дан ортиқ атлет иштирок этиши кутилмоқда.


Prijevod značenja Sura Sura el-Bejjina - Uzbečki prijevod - Ala'uddin Mensur - Enciklopedija Kur'ana\nPrijevod značenja Sura: Sura el-Bejjina\n1. Аҳли китобдан ва мушриклардан бўлган кофир кимсалар то уларга очиқ ҳужжат келгунича (куфрдан) ажрагувчи бўлмадилар.\n2. (У очиқ ҳужжат) Аллоҳ томонидан (юборилган) бир пайғамбар (яъни, Муҳаммад алайҳис-салоту вас-салом бўлиб, уларга) покиза саҳифаларни (яъни, Қуръонни) тиловат қилур.\n3. У (Қуръонда) энг тўғри ёзувлар — ҳукмлар бордир.\n4. Китоб ато этилган кимсалар фақат уларга очиқ ҳужжат — пайғамбар келганидан кейингина бўлиниб кетдилар (яъни, айримлари ўша ўзлари кутган пайғамбарга иймон келтирдилар, айримлари эса унга кофир бўлдилар)!\n5. Ҳолбуки, улар фақат ягона Аллоҳга, У зот учун динни холис қилган, Тўғри Йўлдан оғмаган ҳолларида ибодат қилишга ва намозни тўкис адо этишга ҳамда закотни (ҳақдорларга) ато этишга буюрилган эдилар. Мана шу Тўғри (Йўлдаги миллатнинг) динидир.\nBroj stranice: 599\n7. Албатта иймон келтирган ва яхши амаллар қилган зотлар — ана ўшалар яралмиш жонзотларнинг энг яхшисидирлар.\n8. Парвардигорлари ҳузуридаги уларнинг жазо-мукофотлари — остидан дарёлар оқиб турадиган мангу жаннатлардир. Улар ўша жойда абадул-абад қолгувчидирлар. Аллоҳ улардан рози бўлди, улар ҳам (Аллоҳдан) рози бўлдилар. Бу (мукофот) Парвардигоридан қўрққан киши учундир.\n(Pošalji napomenu: Uzbečki prijevod - Ala'uddin Mensur - Sura:Sura el-Bejjina - Ajet:)


Новости Узбекистана > Версия для печати > Америкалик инвестор Путиннинг бойлигини 200 миллиард долларга баҳолади\nГлавная > Жахонда > Америкалик инвестор Путиннинг бойлигини 200 миллиард долларга баҳолади\nАмерикалик инвестор Путиннинг бойлигини 200 миллиард долларга баҳолади\nФорбес нашри Амазон компанияси асосчиси Жефф Безосни дунёнинг энг бой одами деб эълон қилди. Аммо Россия Федерацияси президенти Владимир Путин онлайн савдо фирмаси раҳбаридан анча бойроқ, деб ёзмоқда CNBC телеканали.\nФорбес журнали ўтган ҳафтада эълон қилган рейтингда Жефф Безоснинг бойлиги 90 миллиард доллардан кўпроққа баҳоланган ва жаҳоннинг энг бой кишисига айланган эди. У Microsoft асосчиси Билл Гейтсни ортда қолдирган.\nБироқ америкалик молиячи ва инвестор Вилям Браудердан олинган маълумот дунё бойлари ҳақидаги тасаввурлар тўғрилгини шубҳа остига олади. Россияда инвестиция ва молия соҳасида 10 йил давомида фаолият олиб борган фирма асосчиси Россия президентининг бойликларини Билл Гейтс ва Жефф Безоснинг умумий бойлигидан ҳам кўпроққа баҳолаган.\nHermitage Capital Managementнинг собиқ раҳбари ўтган ҳафта АҚШ сенатида ҳисобот берган. Atlantic нашри ходимлари унинг ҳисоботини қўлга киритишга муваффақ бўлишди.\nВилям Браудер Сенатдаги ҳисоботи вақтида Владимир Путиннинг умумий бойлиги 200 миллиард долларга етишини айтган. Унинг айтишича, Россия президенти барча пулалрини Ғарб давлатларида сақлайди.\nВилям Браудернинг Hermitage Capital Management фирмаси 1996-2006 йиллар давомида Россияга 4 миллиард доллар инвестиция киритган. 2005 йилда Браудер «мильлий хавфсизликка таҳдид» деган айблов билан Россиядан бадарға қилинган. Браудер Россия ҳукуматини унинг компаниясидан 230 миллион доллар ўғирлашда айблаган.


Туркия - BBC News O'zbek\n...да чоп этилган 9:58 6 декабр 20219:58 6 декабр 2021\nДавлат ташрифи манзарасида: Қозоғистонда яшаш бахтми? Ойлик зўр, иш кўпми?\nЎтган йилги халқаро сўров Қозоғистонни дунёнинг энг бахтли тўртта давлатидан биттаси, деб топган. Бу борада Россия илова дунёнинг ўнлаб давлатлари Қозоғистон билан беллаша олмаганди. Қозоғистон дунёнинг Россиядан кейин энг катта сондаги Ўзбекистон фуқаролари меҳнат муҳожирлигида банд давлати бўлади. Россия аҳолиси эса, ўзини тобора бахтсизроқ ҳис этиб бормоқда экан.\n...да чоп этилган 7:43 3 декабр 20217:43 3 декабр 2021\nОдамлар нега Ўзбекистондан кетишаяпти? – Ўзбекистон ва дунё\nОдамлар нега Ўзбекистондан кетишаяпти? - Ўтган йили Ўзбекистондан ҳам кўчиб кетаётганлар сони ортган. Бунга биргина расмий маълумотларнинг ўзи далолат қилган. Бу каби воқеълик глобал коронавирус пандемияси фонида кузатилган. Худди шуниси билан кўпчиликнинг диққат-эътиборини ўзига тортган.\n...да чоп этилган 11:26 25 ноябр 202111:26 25 ноябр 2021\nТуркия, ўзбек мигрантлар: Доллар ошиб, лира қадрсизланди, ўзбеклар нима қилишмоқда? Видео\nКечаётган ҳафтада турк лирасининг 2001 йилдан буён бир кун ичида энг кескин қадрсизланиши қайд этилди. Иқтисодчилар бу санани Ражаб Тойиб Эрдоғаннинг 22 ноябрь кунги баёноти билан боғлашмоқда. Турк лираси инқирози мамлакатдаги ўзбекистонлик муҳожирларнинг ҳаётида қандай акс этмоқда?\n...да чоп этилган 9:20 24 ноябр 20219:20 24 ноябр 2021\nЎзбекистон: Президент қаршисида танқидга учраган “Ёр-ёр”, ишлашга мажбурланган ўқувчилар ва Туркия фуқаросига қандай муҳим вазифа берилди?\nПрезидент қаршисида оммабоп ток-шоулар танқидга тутилди. Юқори Чирчиқда нималар бўлаяпти ва Ўзбекистон қайси давлатга энг кўп экспорт қилмоқда - bbcuzbek.com дайжести.\n...да чоп этилган 11:17 16 ноябр 202111:17 16 ноябр 2021\nТаҳлил: Россиянинг ўз томорқасидаги таъсири хавф остида - Кремль қудрати заифлашаяптими?\nРоссиянинг ўз томорқасидаги таъсири хавф остида - Қорабоғда юз берган ҳодисалар Москванинг нафақат жанубий Кавказ, балки бутун пост совет ҳудудидаги таъсири учун ҳақиқий геосиёсий фожеа бўлдими? Таҳлил.\n...да чоп этилган 9:09 12 ноябр 20219:09 12 ноябр 2021\nШавкат Мирзиёев Туркияда. Туркия Ўзбекистонга нега керак? Таҳлил (видео)\nШавкат Мирзиёев Ўзбекистоннинг янги сайланган президенти сифатида ўзининг илк хорижий ташрифини Туркияга амалга оширди. Янгилик йирик хорижий нашрларнинг ҳам эътиборидан четда қолмади.\n...да чоп этилган 7:53 5 ноябр 20217:53 5 ноябр 2021\n"Ўйнашмагин арбоб билан"ми ёки президент соғлиги билан "ўйнашса", нима бўлади?\nИжтимоий тармоқларда #olmus –“ўлди” ҳэштеги билан постлар тарқалди. Туркия полицияси президент Эрдоғаннинг аҳволи билан боғлиқ миш-мишларни текширишга киришди. 30 кишини терговга тортди.\n...да чоп этилган 9:16 13 октябр 20219:16 13 октябр 2021\nЎзбекистон: Мирзиёев одамлар истаган номзодни сайлаши мумкинлигини айтди, депутатлар “прописка”дан воз кечмоқчи (видео)\nПрезидент Мирзиёев Навоийда сайловчилар билан учрашди. “Прописка” сўзи қонун ҳужжатларидан чиқариб ташланади. Туркия Ўзбекистонга беғараз ёрдам юборди. Президент ўз қизи ташкилотчиси бўлган "Заковат" клубини қўллаб-қувватламоқчи. Меҳнат муҳожирлари Россия томонидан эмланади - bbcuzbek.com дайжести.\n...да чоп этилган 14:37 1 октябр 202114:37 1 октябр 2021\nТуркия: "Йўқолиб" қолган одам бошқалар билан ўзини қидирди\nТуркиялик эркак қидирилаётган одам ўзи эканлигидан бехабар қидирувчилар сафига қўшилиб қолди, кейин эса ...\n...да чоп этилган 8:41 22 сентябр 20218:41 22 сентябр 2021\nАфғонистон: Қатар ва Туркия Толибон учун дунёга дарча бўлмоқда\nБи-би-сининг Яқин Шарқ бўйича мухбири\nАфғонистонга исломий ҳокимият келар экан, жаҳоннинг қудратли давлатлари унга таъсир ўтказиш чораларини изламоқда. Бу жараёнда араб ва мусулмон оламидан икки давлат воситачи бўлиб ўртага чиқмоқда. Қатар ва Туркия.\nсаҳифа 1 ...нинг 85


Туманимизда ОАВ ходимлари иштирокида пресс-тур ўтказилди | Oqdaryo.uz\nТуманимизда ОАВ ходимлари иштирокида пресс-тур ўтказилди\nThu, 12/09/2019 - 22:58\nСамарқанд вилоятининг шаҳарлар ва туманларида амалга оширилаётган ислоҳотлар натижаларини оммавий ахборот воситалари орқали аҳолининг кенг қатламига етказиш мақсадида жойларда пресс-турлар ўтказилмоқда. Бугун навбатдаги пресс-тур бизнинг Оқдарё туманимизда ўтказилди\nТадбир туманга кираверишдаги 'Миллат хазинаси'' нодавлат мактабгача таълим ташкилоти фаолияти билан танишишдан бошланди. Пресс-тур иштирокчилари болажонларга яратилган шарт-шароитлар юзасида мутасаддилар билан суҳбатлашишди.\nТуманда ўтказилаётган пресс-тур иштирокчиларининг навбатдаги манзили ''Pichokchi dry fruits'' корхонаси бўлди.Бу ерда республикамизнинг барча вилоятларидан ёнғоқ маҳсулоти йиғилади ва сараланиб, қадоқланади ҳамда хорижга экспорт қилинади. Ушбу манзил билан танишган пресс-тур иштирокчилари бу фаолиятни сердаромад соҳа эканлигини эътироф этишди. Шунингдек, пресс-тур иштирокчилари туманимиздаги “Zarafshon tekstil” масъулияти чекланган жамияти фаолияти билан ҳам яқиндан танишишди. Ишлаб чиқарилаётган кийим-кечаклар сифати, таннархи, даромади борасидаги ўзларини қизиқтирган саволларига фабрика мутасаддиларидан етарли маълумотлар олишди. Шундан сўнг иштирокчилар “Оқдарё овози” таҳририяти иш фаолияти билан танишишди.\nРежадаги манзиллар ўрганиб бўлингач пресс-тур якунида туман ҳокими Ф.Абилов иштирокида тақдимот ўтказилди. Тадбирдада иштирок этган оммавий ахборот воситалари вакиллари ўзларини қизиқтирган саволларга туман ҳокими томонидан батафсил жавоб олишди.\nОқдарё туман ҳокимлиги матбуот хизмати


08:21 / 21.10.2016 | Oddiy yigit | 1876\nАссалому алайкум! Қилаётган яхши амалларингиз ажрини Аллоҳ кўпайтириб бeрсин. Ҳозир пахта тeримидаман, бугун сақлаб қўйилган биринчи тeрим тeришни бошладик. Ҳамма билан қаторимиз тeнг кeтади. Яъни дўстларим билан бир хил масофада агатда пахта тeраман. Лeкин уларники кўпроқ чиқади. Бугун ҳам кўпчиликники 20-22 чиқди мeники 16. Ҳатто мeндан сал орқада қолганники ҳам 19 кг чиқди. Аввал ҳам шундай эди. Ишни Бисмиллаҳ билан бошлайман, ёдимдан чиққан бўлса эслашим билан “Бисмиллаҳи аввалаҳу ва охираҳу” дeйман. Иложи борича “Оятул курсий”, “Фотиҳа”, солатан нарияларни айтиб тeраман. Фақат таҳоратсиз бўламан. Иш вақтида сура ўқиш жоизми? Ишим баракали бўлиши учун қандай сура, оят, дуо ўқишим кeрак? Буларни нолиб айтётганим йўқ, агар савол қўполроқ чиққан бўлса узр. Жавоб учун раҳмат.\nВа алайкум ассалом! Диндан бўлган ҳар бир амални фақат Аллоҳ таолонинг розилиги учун қилишни ният қилиш керак. Шунда қолгани ўз-ўзидан бўлаверади. Уламоларимиз “намоз ўқисанг, уни қилсанг, буни қилсанг ишинг юришади, барака бўлади” дейишлари мактабда ўқиётган ёш болага хўрозқанд олиб бераман дейиши кабидир. Бола яхши ўқиса оқибатда нималарга эришишини билмагани, хўрозқанд эса нақд фойда эканлигини билгани учун ҳам унга шу гаплар айтилади. Мўмин инсон ҳар бир тиловат қилган оятидан Аллоҳ таолонинг ҳузурида қанчалик ажр-савоб, туганмас-битмас неъматлар борлигини билганида ибодатларига берилган барака хўрозқандчалик ҳам эмаслигини билади. Шунинг учун ҳар бир амалдан фақат Аллоҳ таолонинг розилигини умид қилиш керак. Валлоҳу аълам!\nожиз банда саволи\nШайх Муҳаммад Содиқ Муҳаммад Юсуф хазратларига саволлар\nЛозим сўзининг маъноси ҳақида\nИнсон шакли булган аниматсион мултфилмлар.\nИсломга амал қилишни осонлаштирувчи дастурий таъминотлар\nАқли норасо инсонлар ҳақида\nБу ҳам фолбинликми?\nАқл билан қалб\nТопиб олинган пул тўғрисида\nМозор ёнидан ўтганда\nрõзадор киши õзини туфиргисини ютса огиз очиладими\nЕр талашиб пичоқ билан зарар етказса


Британиялик вазирлар бош вазирни лавозимидан четлатишга келишиб олишди – Sunday Times\n09:30 / 24.03.2019\nБуюк Британиянинг бир қатор вазирлари амалдаги бош вазир Тереза Мэйни лавозимидан четлатишга келишиб олишган. Бу ҳақда The Sunday Times нашри ёзди.\nНашрнинг маълум қилишича, 11 нафар катта вазир телефон орқали мулоқотда Мэй “беқарор сиёсий шахсга айлангани” сабабли ўз истеъфосини эълон қилиши кераклиги ҳақидаги фикрга келишган. Акс ҳолда вазирлар ҳукуматнинг 25 мартдаги йиғилишида Мэйга қарши чиқиб, мамлакатнинг Европа Иттифоқи таркибидан чиқиши жараёнини амалга оширувчи вақтинчалик етакчини тайинлашмоқчи.\nҲукумат аъзоларидан бирининг айтишича, вазирлар Мэйнинг 10 кундан кейин истеъфога кетишини кутишмоқда\n23 март куни вазирлар муваққат ҳукуматга ким бошчилик қилиши мумкинлигини муҳокама қилишган. Мэйга қарши чиқаётганларнинг кўпчилиги бу ролда Мэй аппарати раҳбари Дэвид Лидингтонни кўришмоқчи. Бироқ номзодлар сифатида ташқи ишлар вазири Жереми Хант ва атроф-муҳит, озиқ-овқат ва қишлоқ хўжалигини ривожлантириш вазири Майкл Гоув ҳам билдирилган.\nБритания расман Европа Иттифоқи таркибидан 29 март куни чиқиши керак. Бироқ британиялик сиёсатчилар ҳанузгача мамлакат Европа Иттифоқидан қачон ва қандай ажралиши кераклиги ҳақидаги бир фикрга кела олишмаган. Натижада парламент Мэйнинг келишув бўйича таклифини икки марта рад этди, бу эса ҳукуматдаги инқирозга олиб келди.


МАЗҲАБЛАР – ҚУРЪОН ВА СУННАТ МАҲСУЛИДИР (2-ҚИСМ) » O'zbekiston musulmonlar idorasi Qashqadaryo viloyati vakilligi rasmiy sayti\nМАЗҲАБЛАР – ҚУРЪОН ВА СУННАТ МАҲСУЛИДИР (2-ҚИСМ)\n17-02-2021, 09:37 15 Ўқиш режими + -\nМуайян мазҳабга тақлид қилган мусулмонлар ҳозирда ҳам, ҳозирги кунга қадар ҳам умматнинг мутлақ кўпчилигини ташкил қилган. Пайғамбаримиз саллаллоҳу алайҳи васаллам ҳадиси шарифларидан бирида:\nМаълумки, юртимизда азалдан тўлиқ Ҳанафий мазҳаби амалда бўлиб келган. Ҳозирда ҳам юртимиздаги деярли барча аҳли илмлар, устозлар ва масжид имомлари Ҳанафий мазҳабида таълим олиб, шу мазҳаб асосида фаолият олиб бормоқдалар. Аллома Зафар Аҳмад Усмоний раҳмаҳуллоҳ: “Динда эргашиладиган мужтаҳид имомларнинг барчалари ҳақ ва тўғри йўлдадир. Агар бир юртда улардан бирининг мазҳаби кенг тарқалган ва ўша мазҳаб уламолари кўп бўлса, оми одамга ўша мазҳабга эргашиши вожиб бўлади. Кенг тарқалмаган ва уламолари кўп бўлмаган мазҳабнинг аҳкомларини билиш, воқиф бўлиш узрли бўлганлиги учун унга эргашмоқлиги жоиз бўлмайди” (“Эълоус сунан” 20-жилд, 290-саҳифа).


Витамин — (тиамин). Озуқа маҳсулотларида тиамин билан бирга унинг ҳосилалари ҳам учрайди. Ҳосилаларининг умумий миқдори бир неча бор ортиқ. Тиаминнинг ичак девори орқали ташилиши фаол жараён бўлиб, тиамин. монофосфат (ТМФ), тиамин дифосфат (ТДФ) ва оз миқдорда тиаминтрофосфат (ТТФ) ҳосил қилиб фосфорланишига боғлиқ.\nТиаминфосфатларнинг организмдаги вазифаси хилма-хил. ТДФ қатор муҳим ферментларнинг коферменти бўлиб, тиаминофосфатлар умумий миқдорининг 80% ни ташкил қилади. Шу билан бирга у ТДФ, ТМФ ва ТТФ ҳосил бўлиши манбаи бўлиб, аксарият юқори алмашинув жадаллигига эга митохондрияларда кузатилади, у витаминлик ҳусусиятига эга.\nТиамин организмда йиғилмайди. Унинг ярим парчаланиш даври 9—14 кун. Тиамин асосан сийдик билан, шунингдек ҳазм ширалари ва тер орқали организмдан чиқарилади.\nВитамин В1 га бой маҳсулотларга пиво ачитқилари, хамиртуруш, гуруч кепаги, буғдой уни, нўхат, ловия, ёнғоқ, жигар, буйрак, юрак, ориқ мол гўшти ва бошқа овқат маҳсулотлари киради.\nГиповитаминоз В1 да чуқур ўзгаришлар нафақат углевод алмашинувида, балк оқсил алмашинуви, нуклеин кислоталар, липидлар ва энергия алмашинувида ҳам ўз аксини топади.\nАвитаминоз В1 да организмда пироузум кислота миқдори ортади. Оқсил биосинтезннинг жадаллиги нафақат аминокислоталар синтезининг тўхташи, қон зардоби ва ҳужайралардаги аминокислоталар дисбаланси ҳисобига, ҳамда АТФ етишмаслиги ҳисобига ҳам сусаяди.\nВитамин В2 — (рибофлавин). Организмга асосан истеъмол қилинган овқат маҳсулоти билан бирга тушади. Бу бирикмалар- ошқозон ширасида хлорид кислота таъсирида парчаланади, ажралган витамин В2 ичакда сўрилиб, аъзо ҳужайраларида иккита кофермент шакл: Флавинмолонуклеоид (ФМН), флавинадениндинуклеотид (ФАД) ҳосил қилиб фосфорланади.\nВитамин В2 қатор моддаларнинг оксидланиши, парчаланиши ва синтез жараёнларини тезлатувчи ферментларнннг коферментлари таркибига кириб, нуклеин кислоталар, оқсиллар, углеводлар ва ёғлар синтези билан билвосита боғланган ҳамда ксенобиотикларни зарарсизлантиришда қатнашади.\nВитампн В2 га бой маҳсулотларга пишлоқ, творог, жигар, буйрак, пиво ачитқилари, хамиртуруш, жавдар нон, қора буғдой ёрмаси, ёнғоқ, исмалоқ ва бошқа овқат маҳсулотлари киради.\nГиповитаминоз В2 да АТФ ҳосил бўлиши камаяди ва барча турдаги моддалар алмашинувида чуқур ўзгаришлар рўй беради.\nВитамин В3 (пантотенат кислота). У одам ва сут эмизувчи ҳайвонларда ичак микрофлораси томонидан синтезланади. Пантотенат кислотанинг энг кўп миқдори буғдой куртаги ва кепагида бўлади. Одам организмига овқат таркибида эркин ҳамда унинг турли ҳосилалари ҳолида тушиб, ичакда гидролизланиб пантотенат ҳолида сўрилади.\nПантотенат кислота организмда модда ва энергия алмашинувига сезиларли таъсир қилгани ҳолда иммунитет омилларини етарли даражада мўътадил сақланиб туриши учун ҳам зарурдир.\nПантотенат кислота етишмаганда нуклеин кислоталар синтези ҳамда углевод алмашинуви бузилади. Бундан ташқари, антитело ҳосил бўлишига салбий таъсири бор кишиларда ўтказилган текширишларда бундай ҳолат тасдиқланган.\nВитамин В6 (пиридоксин). Витамин В6 ингичка ичакдан қонга тез сўрилади ва тўқималарда пиридоксалфосфатга айланади. Пиридоксалфосфат нуклеин кислоталар, оқсил, ёғ, углевод алмашинувида энергия ҳосил бўлиши жараёнларини тезлатувчи ферментлар тизими таркибига киради. Пиридоксалфосфат кўп миқдорда жигарда, камроқ буйракларда, мушакларда, ошқозон ости безида, юрак тўқималарида, ингичка ичак шиллиқ қаватида, талоқда ва ўпкада бўлади.\nОқсиллар, ёғлар ва углеводлар алмашинувида, айниқса уларнинг ўзаро алоқасида А. Е. Браунштейн томонидан очилган трансаминланиш реакцияси бениҳоя катта аҳамиятга эга.\nВитамин В6 кўпчилик ферментлар таркибига кофермент сифатида кириб, нуклеин кислоталар, оқсиллар, углеводлар, липидлар ва энергия алмашинувида қатнашади. Кўплаб метаболик жараёнларда қатнашгани ҳолда витамин В6 аъзолар ва системаларнинг, жумладан иммун системанинг фаолиятини мўътадил ҳолда сақлаш учун зарурлиги аниқланган.\nВитамин В6 табиатда кенг тарқалган. Пивонинг қуруқ ачитқилари, балиқ, бошоқлилар дони ва кепаги внитамин В6 га энг бой ҳисобланади. Сабзавот ва сут маҳсулотларида унинг миқдори оз. Кам миқдорда витамин В6 ичак микрофлораси томонидан синтезланади.\nВитамин В6 етишмаслиги турли аъзо ва системаларда модда (нуклеин кислоталар, оқсиллар, линидлар, углеводлар, витаминлар, аминокислоталар) ва энергия алмашинувида яққол бузилишларга олиб келади, айтилган ҳолатлар иммун аъзоларда ҳам кузатилиб, иммун тақчиллиги келиб чиқади.\nВитамин В12—(кобаламинлар). Витамин В12 мураккаб кимёвий тузилишга эга. У одам ва ҳайвонларда ичак микрофлораси томонидан синтезланади.\nОдам овқат таркибидаги витамин В12ни оқсиллар билан бириккан ҳолда қабул қилади. Ошқозон-ичак йўлида витамин В12 оқсилли мажмуадан ажралади. Ошқозон туби, оч ва ёнбош ичак сатҳида жойлашган витатамин В12 сўрилишини таъминловчи ва ичак бактериялари томонидан ҳазм қилинишининг олдини олувчи махсус глюкопротеид — «Каслнннг ташқи омили» билан бирикади. Витамин В12 қонда транскобаламин билан бирикади ва ҳужайраларга ташилади.\nВитамин В12 нинг организмда етарли даражада бўлиши нейтрофиллар ва РЭС ишини фаоллаштиради, қон зардоби номахсус бактерицид таъсирининг опсонилловчи хоссасини кучайтиради, ундаги лизоцим миқдорини оширади. Витамин В12 интерферон ҳосил бўлишини фаоллаштиради ва вирусли инфекцияларда ҳимояловчи таъсир кўрсатади.\nКўп миқдорда антибиотикларни организмга (пенициллин, бициллин, тетрациклин, стрептомицин) юбориш натижасида иммунодепрессив ҳолат юзага келтирилган ҳайвонларга витамин В12 киритилганда у антитела синтезидаги бузилишларни қисман олдини олиш кузатилган. Бундай натижалар нурлатилган ҳайвонлардан ҳам олинган.\nБитамин С (аскорбинат кислота). Витамин С нинг энг асосий хусусиятларидан бири қайтар оксидланиш қайтарилиш реакцияларида қатнаша олишидир. Шу ҳусусияти сабабли у организмнинг кўпгина муҳим фермент системалари билан боғланган. Турли ферментларнинг оксидланган коферментларини қайтариб, ҳар хил биокимёвий реакцияларда қатнашади.\nАскорбинат кислота ферментларнинг катта гуруҳларига таъсир этиб, нуклеин кислоталар, углеводлар, оқсиллар, ёғлар ва энергия алмашинувида муҳим аҳамиятга эга.\nОрганизмда аскорбинат кислота метаболизми углеводлар ҳосил бўлиши билан чамбарчас боғлиқ.\nАскорбинат кислота холестерин гидрооксидланишини бошқариш билан бирга ундан ўт кислоталар ҳосил бўлишида ҳам қатнашади, глюкозани пентозафосфат йўлида АТФ, пентозалар, НАДФН2 ҳосил қилиб оксидланишини фаоллаштиради. Аскорбинат кислота, адреналин ва норадреналинлар, кортикостериодлар, холестернн синтезида иштирок этади, бактерияларнинг лизосимларга сезгирлигини оширади. Шундай қилиб, аскорбинат кислота моддалар ва энергия алмашинувининг деярли барча жараёнига таъсир кўрсатади.\nАскорбинат кислотага энг бой маҳсулотлар: наъматак (қуритилган маҳсулот 1500 мг% тутади), қора смородина (300 мг%), қизил гармдори (250 мг%), петрушка, укроп (150 мг%), карам (70 мг%) ҳисобланади.\nАскорбинат кислота етишмаслигида ДНК, РНК синтези пасаяди, оқсил, углевод, липидлар алмашинуви, витаминлар, микроунсурлр ва энерпия метаболизми бузилади. Бу жараёнлар натижасида организмда липидлар оксидланишида ҳосил бўладиган заҳарли моддалар ва жигарнинг антитоксинлик вазифаси бузилиши натижасида бошқа заҳарли моддалар ҳам тўпланиб қолади,\nВитамин РР (ниацнн, ннкотин кислота). Ниациннинг оз миқдори ичак микрофлораси томонидан,- одам ва ҳайвонлар тўқималарида эса триптофандан синтезланади.\nВнтамин организмга овқат маҳсулотлари билан бириккан ҳолда ёки эркин, яънн НАД ва НАДФ ҳолида тушади. Бу модда ичакда сўрилади, никотинат кислота ва унинг амиди эса ингичка ичакда сўрилади. Ниацин жигарда НАД ва ПАДФ га айланади. Бу моддалар оксидланиш-қайтарилиш жараёнларини катализловчи 200 га яқин ферментларнинг коферменти ҳамдир.\nМодда ва энерлия алмашинувининг ҳамма турлари ниацин сарфи билан боради: Етишмаганда эса деярли ҳамма аъзо ва тўқималарнинг фаолияти бузилади.\nНиацин ўсимликларда кенг тарқалган, айниқса пиво ачитқисида (40 мг%), хамиртурушда (28 мг%), дуккакли ўсимликларда (4—5 мг%), ерёнғоқда (12 мг%) ва гуруч пўстлоғида (20 мг%) бўлади.\nВитамин РР танқислигида организмнинг инфекцияларга қаршилиги сусайиши, фагоцитоз ҳусусияти ва антитело ҳосил қилиш механизмлари бузилиши аниқланган. Озуқадан триптофан истисно қилинганда никотинат кислота синтези тўхтаб, витамин РР танқислигида келиб чиқадиган ўзгаришлар янада чуқурлашади. Пеллаградан ўлган болаларнинг лимфоид аъзолари, жумладан, тимусда чуқур атрофик ўзгаришлар, қонида Т- ва В-лимфоцитлар камайганлиги кузатилган.


“Ғишткўприк” чегара божхона постида фуқароларга қулайликлар яратиш мақсадида янги бино фойдаланишга топширилди\n“Ғишткўприк” чегара божхона постида ...\nМуҳтарам Президентимизнинг ташаббуслари билан Марказий Осиё минтақасида жойлашган барча давлатлар билан ўзаро ҳамкорлик, яқин қўшничилик ва савдо-иқтисодий алоқалар тобора ривожланиб бормоқда.\nМинтақа давлатлари ўртасида ўзаро ишонч ҳамда хавфсизликни мустаҳкамлаш, давлатлар чегарасини кесиб ўтишда фуқароларга янада қулайликлар яратиш мақсадида яқин қўшниларимиз билан чегарада жойлашган ўтказиш пунктларида зарур шарт-шароитлар яратилмоқда.\nХусусан, Ўзбекистон ва Қозоғистон давлатлари Ҳукуматлари ўртасида имзоланган “Йўл харитаси” ижроси доирасида “Ғишткўприк” чегара божхона постини модернизация ва реконструкция қилиш ишлари якунига етказилиб, чегара ва божхона назорати янги биноси қуриб фойдаланишга топширилди.\nУшбу янги бинони очилиш маросимида Тошкент вилояти ҳокими Ғ.Ибрагимов, Давлат божхона қўмитаси ва ДХХ Давлат чегараларини ҳимоя қилувчи қўмита раҳбарияти иштирок этишди.\nМазкур янги бинода фуқароларнинг чегара ва божхона назоратидан ўтишлари учун барча шароитлар яратилган. Хусусан имконияти чекланган фуқаролар учун алоҳида йўлаклар ташкил этилган. Мамлакатимизда туризмни ривожлантириш мақсадида сайёҳлар учун ҳам алоҳида йўлаклар мавжуд.\nШу ўринда мамлакатимизнинг қўшни давлатлар билан ҳамкорлик алоқалари тобора ривожланиб бораётганлиги натижасида чегаралар орқали ҳаракатланаётган фуқаролар ва транспорт воситаларининг сони тобора ортиб бораётганлини таъкидлаб ўтиш жоиз.\nХусусан, мамлакатимиз сарҳадлари орқали 2017 йилда жами 21,6 миллиондан ортиқ фуқаролар ҳаракатланган бўлса, мазкур кўрсаткич 2018 йилда 40,3 миллионни, яъни 2017 йилга нисбатан 2 баробардан ортиқни ташкил этди.\nШунингдек, 2017 йил давомида чегараларимиз орқали 484 мингдан ортиқ енгил ва юк автотранспорт воситалари ҳаракатланган бўлса, мазкур кўрсаткич 2018 йилда 1 221 мингтани ташкил этиб, ўтган йилга нисбатан 2,5 баробарга ортди.\nМамлакатимизни қўшни Қозоғистон билан боғлаб турувчи ва бугунги кунда модернизация ва реконструкция қилинган “Ғишткўприк” чегара божхона пости орқали фуқаролар ва транспорт воситалари сони йилдан йилга ортиб бормоқда.\nМасалан, 2016 йилда ушбу чегара божхона пости орқали 5 миллион 153 минг нафардан ортиқ фуқаролар ҳаракатланган бўлса 2018 йилда 10 миллион 183 минг нафардан ортиқ фуқаролар ҳаракатланди.\nШунингдек, 2016 йил давомида мазкур чегара божхона пости орқали жами 2 691 та автотранспорт воситалари ҳаракатланган бўлса 2018 йилда 101 мингдан ортиқ транспорт воситалари ҳаракатланди. Бу эса транспорт оқимини 2016 йилга нисбатан 37 баробарга ортганлигини кўрсатмоқда.\nУшбу бинонинг фойдаланишга топширилиши билан “Ғишткўприк” чегара божхона пости орқали фуқароларни ўтказиш имконияти янада ортди. Яъни, бир кунда 40 минг нафар фуқароларни ҳаракатланишлари учун имконият юзага келди.\nМазкур янги бинода чегара ва божхона назоратидан ўтказилган фуқаролар ва юртимизгаташриф буюраётган сайёҳлар яратилган ушбу шарт-шароитлардан чексиз мамнун эканликларини изҳор этишди.


Пайғамбаримиз соллаллоҳу алайҳи васалламнинг сабрлари – oliymahad.uz\nҲеч бир инсон Пайғамбаримиз соллаллоҳу алайҳи васалламчалик мусибат ва машаққатларга учрамаган. Бирор-бир инсон ҳаётида кўплаб синов, мусибат ва машаққатларга учраган бўлиши мумкин лекин, барибир у Пайғамбаримизчалик қийналмаган бўлиб чиқаверади.\nУ зот инсонлар орасидаги энг сабрлиси бўлганлар. Биз у зотнинг ҳаётларини ўрганар эканмиз нималарга сабр қилганликларини билиб оламиз.\nУ зот етимликка, фақирликка, очликка, муҳтожликка, қийинчиликка, ўзларига нисбатан бўлган хасадга, ичиқоралик, кўра олмаслик ва гоҳида душманни ғолиб бўлишига нисбатан сабрли бўлганлар.\nУ зот ўз уйларини, ватанларини қолаверса ўз аҳилларидан узоқда бўлишга сабр қилганлар.\nУ зот яқинларини қатл қилинишларига, душманнинг ҳужумларига, у зотга эргашганларни сургун қилинишларига, душманларнинг ғазабларига, адоватчилар ва у зотга қарши жанг қилмоқчи бўлганларнинг жамоа бўлишларига, ғаразгўйларнинг инжиқликларига, жабборларнинг кибрига, арабларнинг нодонлигига, бадавийларнинг жафосига, яҳудийларнинг ҳийласига-ю насронийларнинг кеккайишларига, мунофиқларнинг ёмонлигига-ю жангчиларнинг вахшийликларига сабр қилганлар.\nУ зот атрофларидагиларнинг пешонаси тиришишига ва узоқдагиларнинг эса ғазабига, ботилни тарқалиши-ю ёлғонга чиқарувчиларнинг ҳаддан ошишига сабр қилганлар.\nСабр у зотнинг совутлари, қалқонлари, дўстлари ва шериклари бўлган. Қачонки душманларининг сўзлари у зотни безовта қилса, хавотирга солса ёки хотиржамликларини бузса дарҳол Аллоҳ таолонинг: “Бас, улар айтаётган нарсаларга сабр қил”, (Тоҳа, 130) деган оятини эслар эдилар.\nҚачонки ишларида ҳолат танг бўлиб, оғирлашса тезда Аллоҳ таолонинг: “Бас, гўзал сабр қил”, (Юсуф, 18)деган оятини эслар эдилар.\nҚачонки душманнинг даҳшати у зотни ларзага келтирса ёки кофирларнинг режаси безовта қилса Аллоҳ таолонинг: “Бас, азму-матонат соҳиби бўлган Пайғамбарлар сабр қилгандек, сабр қил”, (Аҳқоф, 35)деган оятини эслар эдилар.\nПайғамбаримиз соллаллоҳу алайҳи васалламнинг сабрлари ишонч сабри эди. У зот Аллоҳ таолонинг нусратига ва ваъдаси ҳақлигига ишониб сабр қилар эдилар. У зот Аллоҳ таолога суяниб ва ундан савоб умид қилиб сабр қилар эдилар.\nАмакилари вафот этдилар сабр қилдилар, аёллари ўтдилар сабр қилдилар, амакилари Ҳамза розияллоҳу анҳуни қатл қилишди сабр қилдилар, Маккадан ажратдилар сабр қилдилар, фарзандлари вафот этди сабр қилдилар, покдомон аёллари Оиша розияллоҳу анҳога туҳмат тошини отишди сабр қилдилар, ёлғонга чиқаришди сабр қилдилар.\nМушриклар ва мунофиқлар у зотни: шоир, коҳин, сеҳргар, мажнун, ёлғончи ва динни ўйлаб топган дейишди сабр қилдилар. У зотни ўз юртларидан чиқишларига мажбур қилишди, азият беришди, сўкишди, таҳқирлашди, хақоратлашди, жанг қилишди ва қамал қилишди сабр қилдилар.\nЭнди бошига мусибатлар тушган ва кўп қийналган кишига бизнинг саволимиз шуки сизнинг қийналганларингиз ва сизга келган мусибатлар ҳам шу қадарми? Сизнинг сабрингиз ҳам у зотнинг сабри кабими?\nУ зот сабр қилувчиларнинг имоми ва шукр қилувчиларнинг ибратлиси ва пешқадамидирлар.\nАллоҳ барчамизга у зот каби сабр қилишни ҳамда ҳаётимизда у зотнинг ҳаётлари ибрат ва ўрнак бўлишини насиб қилсин.\n“Таҳфизул Қуръон” кафедраси ўқитувчиси,\n609200cookie-checkПайғамбаримиз соллаллоҳу алайҳи васалламнинг сабрлариno\nОлдингиПайғамбаримизга эҳтиром бахт-саодат, ҳурматсизлик ҳалокатдирКейинги“Энг маърифатли имом – 2018” кўрик танловининг республика босқичи бўлиб ўтмоқда


17:06, 15.05.2020 // 18212\nПрезидент Шавкат Мирзиёев Сардобада 1 май куни юз берган фалокатдан зарар кўрган ҳудудларни тиклаш ишлари билан танишиш учун 15 май, жума куни Сирдарё вилоятига ташриф буюргани ҳақида хабар берилган эди. Ташриф чоғида Президент Сардоба туманида маҳаллий аҳоли вакиллари билан учрашди. Бу ҳақда Президент матбуот хизмати хабар берди.\nМавзуга доир: Шавкат Мирзиёев Сардобада қуриладиган 37 та «дом»нинг тамал тошини қўйди\n«Бу ишларни ташкил этиш ва Сирдарё халқидан хабар олиш учун бугун тўртинчи марта сизларнинг олдингизга келдим. Ҳар соат, ҳар дақиқа бу ердаги ишлар ҳолатини суриштириб турибман, телефон орқали ҳисобот оляпман», — деди давлат раҳбари.\n«Таъмирланадиган уйлар ҳам, янги қуриладиганлари ҳам давлат томонидан бепул қуриб-таъмирлаб берилади. Одамлар янги кўп қаватли уйларга ва ўзларининг таъмирланган ҳовли-жойларига 1 сентябргача тўлиқ кўчиб ўтиши мумкин бўлади. Шу билан бирга, уйлари зарарланган одамларнинг илгариги ҳовлилари ҳам ўзларида қолади», — деди Президент.\nШунингдек, мазкур учрашув чоғида сув тошқинидан зарар кўрган 4,5 мингдан зиёд хонадон эгаларининг ҳар бирига Ўзбекистон Президентидан 40 миллион сўмлик моддий ёрдам, шунингдек, телевизор, музлатгич, кир ювиш машинаси, минипеч, электр чойнак ва дазмол каби маиший техникалардан иборат совғалар топширилаётгани маълум қилинди. Учрашувда қатнашган сардобаликларга тегишли сертификат ва банк карточкалари тарқатилди.\nМавзуга доир: Шавкат Мирзиёев: Тошқиндан жабр кўрган сирдарёликлар икки ойда ҳовлисига райҳон экилган янги уйларга кўчиб ўтиши керак\n00:16 Бугун // 139052\n22:34, 12.07.2020 // 103753\n09:23 Бугун // 109046\n20:19 Кеча // 92580


ВОБКЕНТЛИК «ЖАСОРАТ» КЛУБИ АЪЗОЛАРИ ЖАСОРАТГА ШАЙ! | Buxoro yoshlari gazetasi\n«Мен ишлайман!», «Шу Ватан корига камарбастаман!» деб кўксини тоғдек тутиб юрган ўғлонларимизни кўриб, қалбимизда ғурур ҳаприқади. Ўзбекистон ёшлар иттифоқи Вобкент туман Кенгаши томонидан ташкил этилган «Жасорат» клуби аъзолари бугун туманнинг 44 та маҳалла ҳудудларида жамоатчилик асосида тунги навбатчиликни ўтаб, маҳалла-кўйнинг тинчлиги, осойишталигини таъминлашда сидқидилдан киришишмоқда.\n– «Жасорат»чи йигитлар саъй-ҳаракати билан тун ярмигача ота-онаси хабарисиз мақсадсиз кўчада юрган, ҳуқуқбузарликка мойиллиги бор ёшлар тенгдошлари назоратидан четда қолмади. Уларга талаблар қўйилди, тавсиялар берилди. Қарангки, кечагина ножоиз қадам босишга уринган ёшлар тўғри йўлни танлаш – уларнинг келажаги учун чинакам пойдевор эканлигини англаб етишди. Қувонарли жойи шундаки, ёшлар ҳам кўксида юрт осойишталигини таъминлашга ҳисса қўшиш мақсади ётган «Жасорат» клуби аъзолари қаторидан жой олишди,-дейди туман Кенгаши раиси Нодир Қўлдошев.\nАйтиш жоизки, ҳарбий хизматни ўтаб келган, хориж давлатларидан қайтган, шунингдек, турли таълим муассасаларини тугатиб, иш иш излаб юрган ёшлардан ташкил топган «Жасорат» клуби аъзолари билан учрашув қизғин кечди. 40 нафардан зиёд клуб аъзоларининг тунги навбатчиликни астойдил адо этишаётгани билдирилди. Уларнинг иш билан бандлигини таъминлаш эса куннинг долзарб мавзусига айланган. Шу нуқтайи-назардан, туман бандликка кўмаклашиш маркази 92 та корхона, ташкилотнинг 403 та бўш иш ўрни билан ташрифи 8 нафар ёшларнинг иш билан бандлигини таъминлашда катта имконият бўлади.\n– Тумандаги «Ғарибшоҳ» ҚФЙдаги «Кўлхатиб» қишлоғида яшайман. Бир йиллик ҳарбий хизматни ўтаганман. Мен ИИБда ишлашни ўз олдимга мақсад қилганман. Аммо, ҳозирча бу соҳада бўш иш ўриннинг йўқлиги мени тушкунликка туширмади. Мен ўзимни, салоҳиятимни «Жасорат» орқали янада намоён этаман. Юрт тинчлиги ва аҳоли фаровонлиги, тенгдошларимнинг тўғри йўлда давом этишлари учун куч-ғайратмни кўрсатаман. Ва албатта, мақсадимга эришаман,- дейди Муродали Неъматов.\nҲар бир ёш ҳам, унинг орзу-мақсадлари ҳам ёшлар иттифоқининг доимий эътиборида!\nПредыдущая записьПЕШКЎ ЁШЛАРИГА 15 ТА ТИКУВ МАШИНАСИСледующая запись“МЕН ЎЗ ИШ ЎРНИМГА ЭГА БЎЛДИМ!”


Обама Афғонистонга яна аскар жўнатадиган бўлди\n18 октябр 2021, Тошкент вақти: 15:13\nАфғонистондаги АҚШ генераллари¸ агар қўшимча куч юборилмаса¸ АҚШ нинг бу бу мамлакатда барқарорлик ўрнатиш уринишлари муваффақиятсизликка учрашидан огоҳлантирмоқдалар.\nАҚШ матбуоти тарқатган хабарга кўра, президент Обама томонидан ошкор этилиши кутилаëтган янги стратегия Афғонистонга қўшимча 35 минг Америка аскари юборишни кўзда тутади.\nАҚШ президенти Барак Обама Афғонистонга оид янги стратегияни ошкор қилишга тайёр эканини маълум қилди. Узоқ кутилган ушбу стратегияда Афғонистондаги америкалик ҳарбийлар сонини ошириш кўзда тутилган.\n-Саккиз йил ўтгач - фикримча, шу муддат давомида ўз мақсадларимизга эришиш йўлида на стратегиямиз ва на манбааларимизни ишга сола олдик. Эндиликда у ердаги ишни тугатишга қарор қилдим, деди Оқ уй раҳбари.\nОбаманинг 1 декабр куни телевидение орқали қиладиган чиқишида янги стратегияни ошкор қилиши кутилмоқда.\nАҚШ армияси расмийлари эса келаси йил бошидан Афғонистонга қўшимча ҳарбий юбориш борасида кўрилаётган тарауддудни ниҳоясига етказмоқдалар.\nҲарбийлар фикрича, феврал ойидан бошлаб Афғонистонга қўшимча 32 -35 минг аскар юборилиши мумкин¸ ҳамда янги стратегияда аскарларни Афғонистонга юбориш жараёнини¸ лозим топилса¸ сустлаштирилиш ёки мутлоқ тўхтатиш эҳтимоли ҳам инобатга олинган.\nЯнги стратегияда, шунингдек, НАТО ҳамкорлари Афғонистонга қўшимча 10 минг кишилик ҳарбий контингент юборишга чақирилган.\nХабарларга кўра, янги стратегия АҚШ қўшинларининг сонини орттириш билан бирга коррупцияга қарши кураш чораларини жадаллаштириш, сиёсий ислоҳотлар амалга ошириш, Афғонистон армияси салоҳиятини ошириш ва кўмак дастурларини кенгайтириш каби чораларни қамраб олган.\nАйни пайтда Обама ва унинг ёрдамчилари АҚШ қўшинларини Афғонистондан олиб чиқиш стратегиясини ошкор қилмадилар. Бироқ 25 ноябр куни Оқ уйда Ҳиндистон Бош вазири Манмоҳан Синкҳ билан қўшма матбуот анжумани ўтказган Барак Обама АҚШ қўшинларининг Афғонистондан чиқарилиши Афғонистон ҳукумат кучларининг мамлакат хавфсизлигини ўз зиммасига ола билиш имкониятларига боғлиқ эканини билдирди.\n- Афғонистон халқи томонидан ўз хавфсизлигини ўзи таъминлаши кераклигининг тан олиниши жуда муҳимдир. Бу ишни бажариш учун Афғонистон хавфсизлик кучларининг керакли даражада ҳарбий тайёргарликдан ўтгани ва қуроллангани каби жараённи биз муҳокама қиламиз. У ерда муваффақиятга эришиш учун фуқаровий ва дипломатик уринишларни ўз ичига олган кенг кўламли стратегияга эга бўлишимизни тан олиш ҳам жуда муҳимдир, деди Барак Обама.\nБир неча ой давомида Обама мухолиф республикачилар ва айрим демократлар танқидига учраб келди. АҚШда ўтказилган сўнгги сўров натижаларига кўра, мамлакат фуқароларининг ярмидан кўпи Афғонистондаги АҚШ қўшинлари сонининг оширилишига қарши чиқмоқдалар.\nБироқ Обама пухта ўйланмаган стратегияни шошма-шошарлик билан жорий этишдан кўра, янги стратегияни мукаммал ишлаб чиққан афзал эканини таъкидламоқда. Бундан ташқари Обама¸ агар америкаликлар Афғонистон ва Покистондаги экстремизмни мағлуб этиш лозимлигини тушунсалар, ҳукуматнинг Афғонистонга қўшимча ҳарбий куч юбориш қарорини қўллаб-қувватлашларига ишонишини маълум қилди.\n-Ал-Қоида ва унинг экстремистик руҳдаги ҳамкорларини бу минтақаларда фаолиятини чеклаш бизнинг миллий хавфсизлик ва стратегик манфаатларимиздир. Биз уларни барча имкониятлардан мосуво қилиб, бу тармоқларни йўқ қилиш ниятидамиз. Афғонистон барқарорлиги ушбу жараён учун муҳимдир, деди Барак Обама.


Би-би-си тадқиқоти: ёритилган мавзуга қайтиб... - BBC News O'zbek\nБи-би-си тадқиқоти: ёритилган мавзуга қайтиб...\nОлмониядаги ўзбекистонлик талабанинг айтишича, унинг сурати интернет хабарларида Ўзбекистонда ўлдирилган аёл, дея нотўғри ишлатилган.\nШу ой бошларида ўзбек мухолифат намояндасининг блоги ва қатор янгилик веб саҳифаларида Андижонда Гулсумой Абдужалилова экани айтилган аёл ўз жонига қасд қилгани ҳақида хабарлар пайдо бўлди.\nХабарларда Гулсумой Абдужалилованинг яқин дугонасига таяниб, унинг Олмонияда ўқигани, ноябр ойида уйига таътилга қайтган пайт махсус хизмат ходимлари томонидан ушланиб, сўроққа тутилгани айтилган.\nАйни манбаъ Абдужалиловага таҳдид этилгани ва ундан муҳожиротдаги мухолифат намояндасини ўлдириш сўралгани, бу эса унинг ўзини ўлдиришига олиб келганини айтган.\nХабар юзасидан илк шубҳалар Олмониядаги икки ўзбек талабаси турли янгилик нашрлари билан боғланиб, Гулсумой Абдужалиловага нисбат берилган сурат аслида уларники эканини айтиши ортидан пайдо бўлди.\nТалабалар ўз суратларини ижтимоий тармоқ сайтларида чоп этишган ва ўша ердан нусха кўчирилган бўлиши мумкинлигини тахмин этганлар.\nУлар Би-би-си билан боғланганларидан сўнг, BBCUzbek.com хабар тафсилотларини янада чуқурроқ ўргана бошлади.\nЎз мавқеъларини исботлаш учун Олмониядаги талабалар ўша сурат олинган жойга бориб, айни кийимларни кийган ҳолатда бошқатдан суратга тушишди.\nBBCUzbek.com суратдаги аёлларнинг даъво қилингани каби Абдужалилова ҳамда унинг номи келтирилмаган ҳамроҳи эмас, балки ҳақиқатан ҳам талабалар эканини аниқлаш мақсадида улар билан видео мулоқот уюштирди.\nНатижада кўплаб саволлар пайдо бўлди.\nГулсумой Абдужалилова ҳақидаги хабар тафсилотлари икки манбаъдан келган.\nУлар ҳозирда Швецияда яшаётган ўзбекистонлик собиқ имом Муҳаммадсолиҳ Абутов ҳамда афтидан, қурбоннинг яқин дугонаси Хуршида Жўрабоева.\nҲодиса ҳақида биринчи бўлиб жаноб Абутов таниқли инсон ҳуқуқлари фаоли, Мустақил Инсон Ҳуқуқлари Ҳимоячилари Алянсидан Елена Урлаевага хабар берган.\nЖаноб Абутовнинг айтишича, у Абдужалиловани бир неча йил давомида билган, у билан телефон ва интернет орқали мулоқот қилган. Жаноб Абутов Абдужалилованинг оила аъзолари ва дўстлари ҳақида маълумот берган, аммо унинг ўзи билан ҳеч қачон юзма-юз кўришмаганини айтган.\nИккинчи манбаъ - Хуршида Жўрабоева эса янада батафсилроқ маълумот берган.\nЎзининг айтишича, у дугонаси билан бир неча сўроқ жараёнларидан сўнг мулоқот қилган ва Абдужалилова унга Ўзбекистонда ҳужумларни режалаштиргани ҳақида иқрорлик кўрсатмаси беришга мажбурлангани ва ўзига ёмон муомала қилинганини айтган.\nОхирги икки йилда дугонаси билан юзма-юз кўришмаган Хуршиданинг даъво қилишича, Абдужалилова муҳожиротдаги ўзбек мухолифати намояндасини ўлдириш сўралганидан сўнг, ўз жонига қасд қилган.\nBBCUzbek.com ушбу даъвони тасдиқловчи номани кўрди, аммо унинг ҳаққонийлигини аниқлаш имконсиз.\nАйни пайтда Хуршида Жўрабоева кичик ёшдаги қизи билан Ўзбекистонни тарк этган. У бошқа бир МДҲ давлатида туриб, Би-би-сига ўз кўрсатмасини тасдиқлади. Аммо Жўрабоеванинг сўзларига кўра, у Ўзбекистонни тарк этаётган пайт Абдужалилова ҳамда оиласи билан телефон мулоқотлари ёзуви ҳамда SMS ёзишмаларини ўчириб ташлаган.\nСурат атрофидаги чалкашлик хабар билан боғлиқ ягона мавҳумлик эмас.\nГулсумой Абдужалилова таҳсил олгани айтилган Мюнхендаги университет маъмурияти ушбу номдаги ўзбекистонлик талаба ҳақида ҳеч нарса билмаслигини маълум қилди.\nАндижонга сафар қилган инсон ҳуқуқлари фаоли Елена Урлаеванинг қурбоннинг оиласини топишга уринишлари ҳозирга қадар ҳеч қандай натижа бермаган.\nБу зиддиятлар эса баъзиларда Гулсумой Абдужалилова ҳақиқатан бўлганмикан, деган саволни пайдо қилган. Агар унинг қисмати ҳаққоний бўлса, оиланинг фожиасига кўплаб саволларга жавоб топиш мушкулликлари ҳам қўшилади.\nАгар ҳикоя тўқиб чиқарилган бўлса, унда бу каби уйдирмани ким ва нима мақсадда ўйлаб чиқарди, деган савол туғилади.\nАгар буларнинг иккаласи ҳам бўлмаса, ушбу воқеа расмийлар изоҳ беришдан бош тортадиган Ўзбекистонда энг оддий фактни тасдиқлаш ҳам қанчалик машаққатли эканини кўрсатади.


Пентагон раҳбари: Ироқда ИШИДнинг куни битиб қолган\n14:47 / 22.08.2017\nАҚШ мудофаа вазири Жеймс Мэттиснинг фикрича, ИШИД террорчилик гуруҳи Ироқдаги сўнгги таянч нуқтасини ҳимоя қилмоқда ҳамда “унинг куни битиб қолган”. Пентагон раҳбарининг тегишли баёнотини Associated Press агентлиги тарқатди.\n"Тушунинг, ИШИД ҳозир ҳалқага ўраб олинган. Шунинг учун унинг куни битиб қолган. Бироқ гуруҳ ҳали якуний равишда тор-мор этилмади, ҳамда бу яқин орада рўй бермайди", - деган айни вақтда Ироқда бўлиб турган Мэттис. Унинг таъкидлашича, ҳозирда “ИШИД ўзининг сўнгги жангини олиб бормоқда”.\nАввалроқ Пентагон раҳбари Ироққа эълон қилинмаган ташриф билан келгани хабар берилганди.\nИроқ ИШИД Жеймс Мэттис


23:05 27 Сентябр 2020\n16:13 21.03.2019 Ҳавола олиш\nForbes-Россия нашри энг юқори даромадга эга россиялик миллиардерлар рўйхатини эълон қилди.\nТОШКЕНТ, 21 мар - Sputnik. Forbes эълон қилган энг кўп даромадга эга бўлган россиялик миллиардерлар рўйхатида Алишер Усмонов 5-ўринни эгаллади.\nМиллиардерлар рейтингидан фарқли равишда, бунда фақат активларни сотиш ёки дивидендлар шаклида олинган реал пуллар ҳисобга олинади. Шахсий мулкни сотиш бўйича келишувлар ҳисобга олинмаган. Баҳоланаётган даромад - бу ялпи даромад ёки gross даромад. Солиқлар ставкасида қарама-қаршиликлар ёки тушунарсизликка йўл қўймаслик учун солиқлар, кредитларга хизмат кўрсатиш харажатлари ва турли комиссиялар ҳисобга олинмаган.\nForbes нашрининг маълум қилишича, Алишер Усмонов 2018 йилда 1,1 миллиард доллар даромадга эга бўлди. Ушбу сумма “Металлоинвест”дан олинган дивидендлар ва Лондоннинг “Арсенал” футбол клубидаги улушнинг сотилиши натижасида ҳосил бўлган.\nForbes рейтингидаги биринчи ўринни 2,4 миллиард доллар даромад билан Сергей Галицкий эгаллади. У “Магнит” ретейлерининг 29 фоиз акцияларини сотиб юборган. Иккинчи поғонадан "Онэксим" гуруҳи эгаси ва президенти Михаил Прохоров жой олган. НЛМК раҳбари Владимир Лисин рейтингдаги 3-ўринни эгаллаган.


Қирғизистон Ғалаба куни муносабати билан парад ўтказмайди\n15:51 / 06.05.2016\n2016 йил 9 май куни Қирғизистон пойтахтида Ғалаба куни муносабати билан давлатнинг олий лавозимли раҳбарлари, уруш фахрийлари ва жамоатчилик вакиллари иштирокида Иккинчи жаҳон урушида ҳалок бўлганларни хотирлаш маросими бўлиб ўтади. У куни ҳарбий парад ўтказилмайди, деб хабар қилмоқда РИА Новости агентлиги Бишкек шаҳар матбуот хизмати ахборотига асосланган ҳолда.\nМатбуот хизматининг хабарига кўра, ҳарбий парадлар фақат юбилей йилларида ўтказилади. Бу йилги хотира митингидан сўнг, Республика ҳарбий кучлари бош штаби томонидан ташкил этиладиган ҳарбий дала ошхонасидан аскар бўтқасини таътиб кўриш мумкин бўлади. Ғалаба куни муносабати билан пойтахтда салют берилади.\nБундан ташқари, шу куни пойтахт шаҳри фуқаролари иштирокида "Ўлмас полк" марши ҳам бўлиб ўтиши режалаштирилган.\nАпрель ойи ўрталаридаги маълумотларга кўра, Қирғизистонда 821 нафар Иккинчи жаҳон уруши қатнашчисидан ташқари 7 минг 997 нафар фронтортида меҳнат қилган меҳнат фахрийси истиқомат қилади.\nУмуман, Иккинчи жаҳон урушига Қирғизистоннинг уруш давридаги аҳолисининг 6 нафардан бири, яъни 300 минг киши сафарбар этилган, уларнинг 95 минги қайтиб келмаган. 100га яқин қирғиз жангчиси вафотидан сўнг ёки тириклигида собиқ иттифоқ Қаҳрамони унвонига сазовор бўлган.


“Бирлик” президентликка номзод қарорида қатъий - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n“Бирлик” президентликка номзод қарорида қатъий\n8 апрель куни Тошкентда “Бирлик” Партияси Марказий Кенгаши Ҳайъатининг кенгайтирилган мажлиси бўлиб ўтди. Уда Ҳайъат аъзоларидан партия раиси Абдураҳим Пўлат (телефон орқали Вашингтондан), раис ўринбосарлари Дайнов Ташанов, Ҳамдам Сулаймонов, Холиқназар Ғаниев (милиция томонидан ўзи яшайдиган вилоятидан чиқарилмагани учун телефон орқали Самарқанддан), партия Бош Котиби Васила Иноят, Ҳайитбой Абдуллаев ва мажлисга таклиф қилинган вилоят ташкилотлари раҳбарлари Комилжон Жуманиёзоа (Хоразм), Саидбурхон Қодиров (Бухоро), Носир Зокир (милиция вилоят чегарасида ушлаб уйига қайтариб юборгани сабабли телефон орқали Намангандан) ва Қашқадарёлик Марказий Кенгаш эъзоси Зулфиқор Мирзақулов иштирок этдилар.\nКун тартибидаги асосий масала бу йил бўладиган президент сайловига тайёрланиш эди. Мажлис қатнашчилари партия Марказий Кенгашининг 2006 йил 1 июль ва 11 ноябрдаги мажлисларида демократик мухолифатнинг президентликка умумий номзодига “Бирлик” Партияси номидан номзод қилиб (яъни, номзодликка номзод қилиб) Абдураҳим Пўлатни кўрсатиш хусусидаги қароридан келиб чиқиб, бажарилиши керак бўлган ишларни режалаштирдилар. Шу йўналишдаги асосий иш сифатида вилоят ташкилотларининг фаолиятини жонлантириш ва қонунга кўра президентликка номзод кўрсатадиган Ташаббус гуруҳларининг мажлисларини ўтказиш учун тайёргарчиликни бошлаб юборишга келишилди. Хусусан, 2 вилоят ва Тошкент шаҳрида бундай мажлисларни тайёрлаш устида ҳозирданоқ иш бошлашга қарор қилинди ва вилоят раҳбарларига бу хусусда конкрет топшириқлар берилди. Сайлов кампаниясидан мухолифатнинг мавқеини мустаҳкамлаш, ундан 2009 йилда бўладиган парламент сайловлари учун тажриба орттириш имконияти сифатида фойдаланиш кераклиги алоҳида урғуланди.\nАсосий масала муҳокама қилинар экан, Абдураҳим Пўлат ва Дайнов Ташанов бошқа мухолиф гуруҳларнинг бир таклифини ҳам кўриб чиқиш лозимлигини гапирдилар. Масала шундан иборатки, Каримов ҳукумати Абдураҳим Пўлат мавжуд қонуннинг президентликка номзод 10 йил Ўзбекистонда яшаши кераклиги хусусидаги талабига жавоб бермайди деган баҳона билан, уни рўйхатдан ўтказмаслигини ҳисобга олиб, Ўзбекистон ичида яшаётган демократлардан бирини мухолифатнинг умумий номзоди сифатида кўрсатишни таклиф қилгаётганлар бор.\nМажлис қатнашчилари “Абдураҳим Пўлатдан бошқа бир номзод, масалан, Васила Иноятнинг номзоди бугунги ҳокимият тарафидан рўйхатга олиниши мумкинми” деган саволни муҳокама қилдилар, 1991 йил президент сайлови ва 2004 йилдаги парламент сайловлари натижларидан келиб чиқиб, бугунги ҳокимият ўз истаги билан ҳеч қандай мухолифат вакилини сайловларга иштирок эттирмаслиги хусусида бир фикрга келдилар.\nДемак, ҳокимиятни бунга мажбур қилиш учун мухолифат сайлов кампанияcи даврида ўз кучини кўрсатиши, бу йўналишда демократик дунёнинг дастагини олишга ҳаракат қилиши керак. Олдимизда жиддий кураш, жанг бор. Бундай кураш, бундай жангга ҳар қандай ташкилот ўз раиси бошчилигида, унинг номзоди билан кириши шарт. Яна ҳеч кимда шубҳа йўқки, бу сайлов кампаниясининг асосий оғирлиги, бугун Ўзбекистонда реал фаолият олиб бораётган ягона ташкилот – “Бирлик” Партясининг зиммасида бўлади.\nАйни замонда, мажлис қатнашчилари мухолифатнинг умумий номзодини чиқариш устида ҳам фаолият давом этаверади, деган фикрга келдилар. Аммо, ҳозирча бошқа гуруҳларда бу йўналишда жиддий фаолият йўқ, сайтлардаги баъзи муҳокамалардан ташқари. Шу сабабли, “Бирлик” керак бўлса якка ўзи сайловда қатнашаверишини ҳам назарда тутиб, бошқа гуруҳлар билан мулоқотлар давом этаверади.\nАгар бошқа гуруҳлар умумий номзодликка ўз номзодларини кўрсатсалар уларнинг ичидан якка номзодни танлаб олиш механизмини яратиш лозим. Бунинг учун авваллари ҳам кўп марта такрорлангани каби, “Даврат Кенгаши”нинг имкониятларидан фойдаланиш мумкин.\nЙиғилишда олинган қарорлар шундай бўлди.\n1. “Бирлик” Партияси Марказий Кенгашининг 2006 йил 1 июль ва 11 ноябрь мажлисларида қабул қилинган Абдураҳим Пўлат номзодини Президентлик сайловларида илгари суриш ҳақидаги қарорларидан келиб чиқиб, унинг номзодини қонунларга кўра расмийлаштирувчи Ташаббус гуруҳлари мажлисларини ўтказиш учун тайёргарчилик ишлари бошлаб юборилсин.\n2. Мухолифатнинг умумий номзодини чиқариш учун бошқа мухолиф гуруҳлар билан мулоқотлар давом эттирилсин. Бу жараёндан натижа чиқмаган ҳолда ҳам, “Бирлик” Партияси ушбу қарорнинг 1-чи моддаси асосида ўз фаолиятини давом эттиравериши инобатга олинсин.\n3. “Бирлик”нинг ҳамма маҳаллий ташкилотлари сайлов кампаниясини ўтказиш ишига тўла сафарбарлик этиладилар. Улар бу сайлов кампаниясидан ўз ташкилотларининг структураларини мустаҳкамлаш ва 2009 йилда бўладиган парламент сайловларига тайёрланиш йўлидаги муҳим босқич сифатида ҳам фойдаланишлари керак.\nТабиий, сайловлар яқинлашар экан, “Бирлик”нинг ҳудудий ташкилотларида сайлов-ларга тайёрланиш асосий масала бўлиб қолаверади.\n14 апрелда Наманган вилоят партия ташкилоти Кенгашининг кенгайтирилган мажлиси бўлиб ўтди. Ташкилот раҳбари вазифасини вақтинча бажариб турган Носир Зокир раислигидаги мажлисга вилоят туманлари ва Наманган шаҳридан келган вакиллар ва меҳмон сифатида партиянинг Фарғона вилоят ташкиолоти раиси Адҳам Муҳиддин қатнашди. “Бирлик” Партияси раисининг водий ишлари бўйича ўринбосари Ҳамдам Сулаймон бу мажлисни тайёрлашда иштирок этган бўлса ҳам, оилавий ишлари сабабли бугун Наманганга келолмади.\nМажлиснинг кун тартибида 3 масала бор эди. Булар:\n- Вилоят ташкилотининг раиси Муҳаммадали Қорабоев қамалгани сабабли унинг ўрнига янги раис сайлаш;\n- Вилоят ташкилотидан партия Марказий Кенгашига сайланган аъзолар масаласи;\n- Президент сайловига тайёрланиш.\nБиринчи масала. Мажлис қатнашчилари Муҳаммадали Қорабоевнинг қамалишини тамомийла сиёсий сабаблардан эканлигини эътироф қилиб, уни озод қилиш учун қонуний йўллар билан курашни давом эттиришга келишдилар, бу ху сусда махсус баёнот қабул қилдилар. Ушбу масала бўйича “Эзгулик”нинг маҳаллий ташкилоти билан биргаликда фаолият кўрсатиладиган бўлди. Ҳозирги оғир шароитда вилоят ташкилотининг фаолиятни бошқариб туриш учун янги раис сайланиши мақсадга мувофиқ деб тан олинди ва Носир Зокир раислик вазифасига сайланди.\nИккинчи масала. Партиянинг 2003 йилдаги Таъсис қурултойида Марказий Кенгашга Наманган вилоятидан уч киши сайланганди – Муҳаммадали Қорабоев, Собитхон Устабоев, Ғофуржон Тошпўлатов. Айтилганидек, Муҳаммадали Қорабоев қамоқда, Ғофуржон Тошпўлатов сўнги ойларда партия фаолиятидан четроқда қолмоқда, Собитхон Устабоев эса Андижон воқеалидан кейин Голландияга чиқиб кетгач, на ҳуқуқ ҳимоячиси сифатида на мухолифатчи сифатида кўзга кўринарли фаолият олиб бормаяпти.\nЙиғилиш қатнашчилари бу йилги сайловлар арафасида вилоят ташкилотининг фаолиятини жонлантириш, партия Марказий Кенгаши мажлис-ларида Наманганликларнинг фаол иштирокини таъминлаш учун партиянинг навбатдаги қурултойигача Собитхон Устабоевнинг ўрнига Носир Зокирни Марказий Кенгашдаги вилоят вакили этиб тайинлашга келишишди. Ғофуржон Тошпўлатов ва Собитхон Устабоевларни партия фаолиятига тортиш вазифаси Носир Зокирга юклатилди.\nУчинчи масала. Партия Марказий Кенгаши тарафидан президент сайловларида иштирок этиш учун мухолифатнинг умумий номзодига номзод қилиб Абдураҳим Пўлатнинг кўрсатилиши қўллаб қувватланди. Марказий Кенгаш Ҳайъатининг шу йил 8 апрелдаги мажлиси қарорларидан келиб чиқиб қилинидиган ишларнинг режалари хусусида келишилди. Бу йилги сайлов кампаниясидан 2009 йилда бўладиган парламент сайловларига тайёрланишнинг муҳим босқичи сифатида фойда-ланиш фикри маъқулланди.\nАҚШдан Наманганга бир неча марта телефон қилган “Бирлик” лидери Абдураҳим Пўлат феълан йиғилишда қатнашди, ҳамма билан суҳбатлашди ва сўнгра Носир Зокирни табриклади.


Бухородаги қадимий тарихий обидани ҳокимият хароба ҳолатига келтириб қўйди\nБухорода қадимги Талипоч дарвозаси бир-неча йилдан бери қаровсиз ҳолда қолиб хароба ахволга келиб қолган. Бу ҳақда миллий ахборот агентлиги хабар бермоқда.\nТарихий маълумотларга кўра, қадимда Бухоронинг 12 дарвозаси бўлган. Улардан бири Талипоч дарвозаси 1557-1598 йилларда Абдуллахон II томонидан қурилган бўлиб, Чорбакр, Жондор, Хоразм орқали Буюк ипак йўлининг шимоли-ғарбий томонига олиб чиққан. Дарвоза 1960 йилда уста Аминжон Саломов ва 2005 йилда меъмор Туйғун Бобоев томонидан қайта таъмирланган. Бугунги кунда ушбу тарихий обида негадир ҳокимият назаридан четда қолмоқда.\nЎзбекистон миллий ахборот агентлиги мазкур тарихий обида тақдирига қайғуриб, унга омма эътиборини жалб этмоқда. “Аждодларимиздан мерос тарихий-маданий ёдгорликларни асраб-авайлашга алоҳида эътибор қаратилаётган бугунги кунда ушбу қадимий объект негадир қоровсизликдан хароба ҳолга келиб қолган, атрофи чиқинди билан тўлган. Мозийдан сўзловчи ушбу ёдгорлик наҳотки мутасаддилар эътиборидан четда бўлса?”- дейилади хабарда.


Тест синовлари ўтказиладиган жойларнинг барчаси видео кузатув камералар билан жиҳозланади » Sangzor.uz - Жиззах янгиликлар портали\nUser 18-авг, 15:14 0 409 Жамият\nБу ҳақда АОКА ҳузуридаги штабда ўтказилган брифингда Ички ишлар вазирлиги матбуот котиби Шохруҳ Ғиёсов маълум қилди.\nТест синовлари республикамиз бўйича, жами 40та объектда (стадионда) ташкил этилади. Шунда Тошкент шаҳри ва Тошкент вилояти учун 6 та, Фарғона вилоятида ҳам 6 та, Самарқанд, Наманган, Сурхондарё вилоятларида 4 тадан, Бухоро, Хоразм вилоятлари ва Қорақалпоғистон Республикасида 3 тадан, Сирдарё, Навоий вилоятларида 2 тадан ҳамда Жиззах, Андижон ва Қашқадарё вилоятларида 1 тадан жой белгиланган.\nТест ўтказиладиган аниқ манзиллар қўшимча равишда ОАВ орқали эълон қилинади. Стадионларга кириш алоҳида жорий қилинган назорат ўтказиш постлари орқали ташкил этилади. Ҳудудда постларга олиб келувчи йўналишни кўрсатувчи алоҳида ва қулай йўлланмалар қўйилади.\nТест синовлари ўтказиладиган ҳудудларга кириш жойларида дезинфекция йўлаклари ташкил этилиб, иштирокчиларнинг тана ҳароратини ўлчаш ва антисептик воситалар билан таъминлаш ишлари бажарилади.\nТест синовлари ўтказиладиган жойларнинг барчаси видео кузатув камералар билан жиҳозланади.\nХавфсизликни таъминлашга етарли даражада Ички ишлар вазирлиги, Миллий гвардия, Фавқулодда вазиятлар вазирлиги ва Соғлиқни сақлаш вазирлиги ходимлари, турғун ва қўлда олиб юрувчи металлодетекторлар, транспорт ва алоқа воситалари ҳамда хизмат итлари жалб этилади. Фавқулодда ҳолатларнинг олдини олиш мақсадида ҳар бир куч ишлатар тизимида хизматга жалб этиш учун захира кучлари шакллантирилади.


Халқаро медиа ҳоллда “Дунёнинг бир чеккаси” фильми премьераси ва Тошкент халқаро кинофестивали сарҳисоби бўлиб ўтди\nЖамият 15:35 / 21.10.2021 4035\n20 -октябрь куни Ўзбекистон Президенти сайловлари билан боғлиқ сиёсий тадбирлар билан бир қаторда, маданий тадбирларни жамлаш учун самарали платформа сифатида хизмат қилаётган Халқаро медиа ҳоллда ““Ипак йўли дудонаси” XIII Тошкент халқаро кинофестивали натижалари” номли конференцияси бўлиб ўтди. Тадбирда дипломатик корпус ва халқаро ташкилотлар вакиллари, Ўзбекистон ва хорижий давлатларнинг етакчи кино мутахассислари, ОАВ вакиллари ва ёшлар иштирок этишди.\nУчрашувни Ўзбекистон бош вазирининг ўринбосари Азиз Абдуҳакимов, Кинематография агентлиги бош директори Фирдавс Абдухолиқов, Япониянинг Ўзбекистондаги элчиси Ёшинори Фуджияму очиб беришди.\n"Таъкидлаб ўтиш лозимки, давлат раҳбари ташаббуси билан қайта тикланган кинофестивалнинг муваффақиятли ўтказилиши кўплаб мутахассислар ва ташкилотларнинг хизматидир, - деб таъкидлади Бош вазир ўринбосари Азиз Абдуҳакимов. - Тошкент халқаро кинофестивали мамлакат кино саноати ривожига давлат ва қатор ташкилотлар томонидан амалга оширилган кенг кўламли сармоя сифатида хизмат қилади. Мазкур кинофестивални ўтказишда фаол қатнашган мутахассисларга Ўзбекистон Республикаси Бош вазири номидан фахрий ёрлиқлар топширишга қарор қилинди. Айниқса, кинофестивални тайёрлаш ва ўтказишда ўз ҳиссасини қўшган хорижлик ҳамкасбларимизнинг хизматларини алоҳида таъкидлашни истардим ", - дея таъкидлади Азиз Абдуҳакимов.\nЎзбекистон Кинематография агентлиги бош директори Фирдавс Абдухолиқов йиғилишнинг барча иштирокчиларига ва кинофестивални тайёрлашда фаол иштирок этган барчага миннатдорчилик билдирди.\n“Ҳозирда ўзбек кинематографияси янада ривожланмоқда. Ўзбекистоннинг ривожланиш стратегияси туфайли сўнгги беш йилда кино саноати улкан ютуқларга эришаётганини гувоҳи бўлмоқдамиз. Бу каби фикрлар дунёнинг етакчи кино экспертларига тегишли. Шунингдек, кино соҳасининг ривожига мисол сифатида, капитал реконструкция қилинган «Ўзбекфильм» биносининг тақдимотини, 28 миллион АҚШ доллари қийматидаги янги техник жиҳозларининг келтирилишини, янги Кино уйи, Кино музейи, олтита кинотеатр, Кино фондининг янги биноси ва ВГИК филиалининг очилишини, миллий фильмларнинг илк премьераларини, миллий кинематография дурдоналарининг хорижий мамлакатлардвн қайтарилишини, ўнлаб маҳорат дарслари ва учрашувларни, жаҳон кино юлдузларининг тақдимотлари ва тадбирларини кўрсатиб ўтишимиз мумкин. Бу кино саноатида амалга оширилаётган кенг кўламли ислоҳотларни тасдиқлайдиган воқеаларнинг тўлиқ рўйхати эмас. Амалга оширилаётган ислоҳотлар Ўзбекистон Республикаси Президенти Шавкат Мирзиёевнинг улкан қўллаб -қувватлашининг ёрқин натижасидир”, - деб таъкидлади Кинематография агентлиги бош директори.\nТадбир доирасида турли мамлакатлар киноижодкорлари иштирокида ZOOM конференция ўтказилди. Иштирокчилар кинофестиваль якунларини сарҳисоб қилишди ва Ўзбекистон Президенти Шавкат Мирзиёев ташаббуси билан қайта тикланган ушбу улкан кино тадбири ҳақида ўз фикрлари билан бўлишишди.\nZoom-конференцияда таниқли режиссёр Тимур Бекмамбетов, «Беларусфильм» киностудияси бош директори Владимир Карачевский, Қирғизистон Маданият, ахборот ва туризм вазирлиги ҳузуридаги Кинематография бошқармаси директори Муктали Бектеналиев, қирғиз кино танқидчиси, кино тарихчиси, телебошловчи Гулбара Толомушова, Эроннинг IRIB Media Trade дистрибьюторлик компанияси ижрочи директори Алиреза Шахрухи, “Роскино” раҳбари Евгения Маркова, “Витторио Страда” жамғармаси раҳбари Ольга Страда иштирок этишди.\n«Ҳар томонлама ажойиб тадбир ташкил этилгани учун Россия томони номидан миннатдорчилик билдирмоқчиман. Биз ҳаммамиз Ўзбекистон қанчалик тез ва жадал ривожланиб бораётганини ўз кўзимиз билан кўриб турибмиз, биз катта муваффақиятларга, шу жумладан биргаликда амалга оширилаётган лойиларнинг муваффақиятига ишонамиз. Бу тўлқинни кўтарганингиз ва атрофдагиларга Ўзбекистон қандай куч ва потенциалга эгалигини эслатганингиз учун ташаккур”, - деди Роскино раҳбари Евгения Маркова.\nРежалар ҳақида гапирар экан, Евгения Маркова қуйдаги гапларни айтиб ўтди: "Россияга қайтганимиздан сўнг, биз дарҳол қўшма лойиҳаларни амалга ошириш, кино соҳасидаги кесишув нуқталарини топиш ҳақида ўйлай бошладик. Санкт-Петербургда Россия ва Ўзбекистон ўртасидаги ко-продукция бўйича йирик тадбир бўлиб ўтиши кутилмоқда”.\n«Менинг юрагим Ўзбекистонда қолиб кетди, биз ҳали ҳам Тошкентда ўтказган кунларимиз ҳақидаги хотиралар билан яшаяпмиз. Беларусь делегацияси Тошкент халқаро кинофестивалига таклифнома учун самимий миннатдорчилик сўзларини етказишимни сўрашди. Тошкентда мен Минскда бўлиб ўтадиган “Листопад” кинофестивалида фойдаланиш мумкин бўлган жиҳатларни кўрдим. Кинофестивальда ўзбекистонлик меҳмонлар ва киноижодкорлар ҳам иштирок этишади. Шунингдек, биз ко-продукцион лойиҳаларни амалга ошириш ҳақида музокаралар олиб бораяпмиз, ватандошингиз Топиволдиев ҳақида фильм суратга олишни ва Беларусьда "Ўзбекистон кино кунлари" ва Ўзбекистонда "Беларусь кино кунлари"ни ўтказишни режалаштиряпмиз", - деди Карачевский.\n“Кинофестивальнинг кўлами ҳаммада ижобий таассурот қолдирди. Фурсатдан фойдаланиб, ушбу тадбир ташкилотчиларига ўз миннатдорчилигимни билдирмоқчиман. Италия билан ҳамкорликда кино маҳсулотларини яратиш бўйича бир нечта таклифлар келиб тушмоқда. Ўзбекистон - ҳар хил жанрдаги фильмлар учун ажойиб суратга олиш майдони сифатида хизмат қилиши мумкин, ўйлайманки, бу албатта хорижлик киноижодкорларни қизиқтиради”, - деди Ольга Страда.\nЭслатиб ўтамиз, "Ипак йўли дурдонаси" Тошкент халқаро кинофестивалида 300 дан ортиқ иштирокчи қатнашди, Ўзбекистон Республикаси бўйлаб 40 та локациядан фойдаланилди. Люк Бессон, Стивен Сигал, Жерар Депардье, Тимур Бекмамбетов, Павел Прилучний, Никита Михалков, Рандҳир Капур, Мелиса Асли Памук, Нури Билиге Сейлан, Роб Минкофф, Франко Неро, Валтер Афанасьев, Алексей Чадов каби машҳур юлдузлар фестиваль меҳмони бўлишди.\nТадбир ташкилотчилари кинофестиваль меҳмонларининг фикрлари ва ушбу йирик кинофестивалнинг ёрқин воқеалари акс эттирилган махсус журнал нашр этилиши эълон қилишди.\nТадбир сўнгида япон режиссёри Киёси Курасаванинг "Дунёнинг бир чеккаси" фильмининг премьераси бўлиб ўтди. Ушбу фильм ўзбек ва япон киноижодкорлари томнидан ҳамкорликда амалга оширилган илк лойиҳа ҳисобланади. Япониянинг Ўзбекистондаги элчиси Ёшинори Фужияму таъкидлаганидек, “кинокартина воқеалари Ўзбекистонда содир бўлади. Фильм Япониядан Ўзбекистонга келган ва бу ерда дўстлар топиб, мамлакатни севиб қолган қиз ҳақида ҳикоя қилади".\nКинематография агентлиги Aхборот хизмати Ⓣ\n15:30 / 18.11.2021 28826


23:22 / 04.10.2017\nПокистоннинг Карачи шаҳридаги фермада икки бошли бузоқча туғилди.\nБузоқчада 2 та бош, 4 та кўз, 2 та оғиз, 2 та бурун ва 4 та қулоқ бор. Бу камдан-кам учрайдиган ҳолат илмий тилда полицефалия деб аталади. Ҳар бир бош ўз миясига эга. Бундай нуқсон билан туғилган ҳайвонлар камдан-кам ҳолларда бир неча ойдан кўпроқ яшайдилар.\nФерма эгаси антиқа бузоқнинг туғилишини "юқоридан белги" ва "мўъжиза" деб атаган. Унинг айтишича, бу фермерларга ўз ишларида сунъий сут соғиш каби нотабиий жараёнларни қўлламасликлари учун мукофотдир.\nҲозирча бузоқча жуда заиф ва оёқларида тура олмаяпти, шу сабабли уни идишдан боқишга тўғри келмоқда. Ферма ходимлари бузоқчани парваришлаб, у яқин орада ўзини тутиб олиб, мустақил юра бошлашига умид қилишмоқда.\nикки бошли бузоқча


Шавкат Мирзиёев андижонликларнинг яшаш шароитларини кўздан кечирди (фото) - Daryo\n21:11, 16.05.2019 73610\nШавкат Мирзиёев андижонликларнинг яшаш шароитларини кўздан кечирди (фото)\nАндижон шаҳрида аҳоли жуда зич яшайди. Давлат раҳбари вилоятга аввалги ташрифлари чоғида аҳолининг маиший шароитларини яхшилаш, кўп қаватли уй-жойлар барпо этиш бўйича топшириқлар берган эди. Бу ҳақда Ўзбекистон Президентининг расмий веб-сайтида хабар берилди.\nФото: Ўзбекистон Президентининг расмий веб-сайти\nШунга мувофиқ Андижон шаҳрига яқин Хўжаобод тумани Хидирша массивидан 54 гектар ер ажратилиб, икки сотихли 220 та уй, оилавий поликлиника, болалар боғчаси, маҳалла гузари, маданият маркази, кутубхона, гўзаллик салони, савдо ва маиший хизмат кўрсатиш шохобчалари, тикувчилик корхонаси қурилди. Маҳаллага «Мустақилликнинг 27 йиллиги» деб ном берилди.\nШавкат Мирзиёев маҳалладаги «Келажак болажонлари» мактабгача таълим муассасасини ҳам кириб кўрди. 165 бола қатнайдиган боғчада рус ва инглиз тиллари, тасвирий санъат, мусиқа ва спорт, чеварлик тўгараклари ташкил этилган. Мўжазгина компьютерлар болаларни кичик ёшдан ахборот технологияларига қизиқтиради.\nПрезидент уйларни одамларга маъқул тарзда ва керакли миқдорда лойиҳалаштириш, бинолар билан бирга коммуникация тармоқлари ҳам ўтказиш зарурлигини таъкидлади. Уйларни энергия ва ичимлик суви билан таъминлайдиган инновацион ускуналарни кенг қўллаш бўйича топшириқлар берилди.\n11:05 Бугун 458\n10:43 Бугун 1424\n10:25 Бугун 3025\n10:04 Бугун 7209


Ўшда 8 яшар қизчанинг йўқолгани "бола ўғрилари" ваҳимасини кучайтирди\n15 май 2021, Тошкент вақти: 15:36\nЎш вилояти Қорасув туманида Одинабону Икромжон қизи сурати туширилган эълон.\nЎш вилояти Қорасув туманида Одинабону Икромжон қизи исмли 8 яшар қизча 22 кундан буён бедарак қолмоқда. Одинабонунинг тақдири Ўш ва Қорасув шаҳарлари, шаҳарга туташ аҳоли пунктларида "бола ўғрилари юрибди", "30 болани ўғирлашибди" деган ваҳима юрибди. Ҳуқуқ-тартибот идоралари ваҳимага асос йўқ демоқда.\nЎш вилояти Қорасув туманидаги Киров қишлоғида истиқомат қилувчи Раимжоновлар оиласининг 8 яшар қизи Одинабону 4 августдан буён бедарак қолмоқда.\nҚизчанинг отаси Икромжон Раимжонов қизини милиция билан бирга тинимсиз излаётгани, Қорасув, Новқат, Аравон районларидаги гавжум жойлар, ҳатто касалхона ва ўликхоналаргача излагани, бироқ қизалоғининг дараги чиқмаётганини айтмоқда.\n- Қизим йўқолганидан буён Қорасувдаги ҳокимлар, орган ходимлари, туман ҳокими, вилоят ҳокимларига учрашиб чиқдим. Лекин, шу кунгача аниқ бир натижа чиқмади. Орган ходимлари “излаябмиз”, дейишаяпти, лекин аниқ гап йўқ. Новқатгаям бориб келдим. Яна қаерларга бориб излашни билмай қолдим, - дейди Икромжон Раимжонов.\nОдинабонунинг йўқолиши Ўш вилоятда бусиз ҳам урчий бошлаган миш-мишларни янада кучайтирди.\nЁш боласи бор оилалар ўғрилар "болаларнинг ички органларини сотиш учун уларни олиб қочаётган экан", деган ваҳимага тушиб қолганини яшимаяпти.\nБироқ, хуқуқ-тартибот органи ходимлари бу миш-мишлар қатъиян инкор қилмоқда. Қорасув тумани Ички ишлар бошқармаси раҳбари ўринбосари Эрмекбай Ўмурбеков Озодлик мухбири билан суҳбатда ваҳималарда асос йўқлигини таъкидлади.\n- Ёш қизчаларнинг органлари олингани ёки жасади топилганига оид бирорта ҳолат қайд этилмаган. Бу сўзларнинг барчаси миш-миш, холос. Бу миш-мишларнинг чиқишига Киров қишлоғидаги 8 ёшли Икромжон қизи Одинабонунинг йўқолгани сабаб бизнгича. У қиз ҳозирча топилмади. Қидирув ишлари давом этмоқда, - дейди Эрмекбай Ўмурбеков.\nИкромжон Раимжоновнинг ўзи ҳам қизи борасида қисқа муддатда тарқалиб кетган миш-мишларнинг илдизи қаерда эканини билолмай, ҳайрон экани, аммо қизининг топилишидан умидини узмаганини айтади:\n- Кўплаб одамлардан ёш болаларни чет давлатларга донор ҳисобида олиб чиқиб кетиш ёки ҳужжат тайёрлаб сотиб юборишлар бўлаяпти, деган гапларни ҳам эшитаяпман. Агар ҳуқуқ-тартибот ходимлари аэропорт, божхона каби жойларга қизимнинг суратини бериб, бу ҳолатни назорат қилса яхши бўларди, - дейди Икромжон Раимжонов.\nАйни пайтда бу каби миш-мишларнинг кенг тарқагани сабабли маҳалла-кўй ёки масжидларда ҳам болаларга эҳтиёт бўлиш чоралари тушунтирила бошлади. Масалан, Қорасувдаги Бозор боши масжидининг Охунбой исмли ходими халққа огоҳлантириш беришга мажбур бўлганини қуйдагича тушунтирди:\n- Бу сўзларнинг барчаси миш-миш. Бироқ, бу миш-мишлар халқ орасида кенг тарқалди. Шу сабабли биз ҳам ёлғон ёки ҳақиқатлигига қарамай, ота-оналардан фарзандларини эҳтиёт бўлиб қўриқлашларини сўрашга мажбур бўлаяпмиз, - дейди масжид ходими.\nМаҳаллий аҳоли арзича, халқ орасида бундай ваҳимали сўзларнинг тарқалишига милицияга бўлган ишончнинг озлиги, қидирув ишларининг сустлиги ҳам сабаб бўлган.\nРасмий маълумотлар бўйича, Ўш вилоятида сўнгги 7 ой ичида 34 нафар бола бедарак йўқолган, уларнинг кўпчилиги бир ҳафта ичида топилган.\n22 кундан буён бедарак қолаётган Одинабону Икромжон қизининг яқинлари қизалоқни кўрган-билган ёхуд у ҳақда эшитганлар бўлса, жойлардаги ҳуқуқ-тартибот органига ёки +996 557 40 72 74 рақамига қўнғироқ қилишини сўрамоқда.


Зеленский Саакашвилини ўз лавозимидан бўшатди\nВладимир Зеленский ва Михаил Саакашвили\nУкраина президенти Владимир Зеленский Михаил Саакашвилини шаҳарсозлик соҳасидаги муаммоларни ҳал қилиш бўйича мувофиқлаштирувчи кенгашдаги лавозимидан бўшатди. Тегишли фармон Зеленскийнинг расмий сайтида эълон қилинган.\nКенгашда Саакашвили ўрнини Георгий Цхакай эгаллаган.\nГрузиянинг учинчи президенти бўлган Саакашвили 2013 йилда ўз ваколатлари тугагандан кейин Грузияни тарк этган. 2015 йилда Украинанинг ўшандаги президенти Пётр Порошенко Саакашвилига фуқаролик берган ва уни Одесса области губернатори этиб тайинлаган. Бироқ Грузиянинг собиқ президенти областнинг иқтисодий кўрсаткичлари ёмонлашгани сабабли лавозимидан бўшатилган ва Украина фуқаролигидан маҳрум этилган.\nЗеленский эса 2019 йилда грузиялик сиёсатчига Украина фуқаролигини қайтаришга қарор қилган ва 2020 йил апрелда унга бош вазир ўринбосари лавозимини эгаллашни таклиф қилган. Бироқ Саакашвили натижада Украинанинг ислоҳотлар миллий кенгаши ижроия қўмитаси раҳбари лавозимини эгаллаган.\nЗеленский офиси олдидаги тартибсизликларда Порошенко айбланди\nУкраина президенти коронавирусга қарши эмланди\n16:27 / 26.02.2021


Шу йилнинг 1 ноябрь куни Ўзбекистон “Миллий тикланиш” демократик партиясидан Ўзбекистон Республикаси Президентлигига номзод Сарвар Отамуратовнинг Хоразм вилояти сайловчилари ва жамоатчилиги билан учрашуви бўлиб ўтди.\nУчрашувда турли соҳалар, хотин-қизлар, ёшлар вакиллари, партия фаоллари ва оммавий ахборот воситалари ходимлари иштирок этди.\nДастлаб номзоднинг ишончли вакили М. Тўрабоева йиғилганларни Сарвар Отамуратов таржимаи ҳоли билан таништирди. Шундан сўнг номзод Сайловолди дастурининг асосий йўналишларини баён этди.\nС. Отамуратов маданий мерос объектларини тўлиқ хатловдан ўтказиб, ҳисобга олиш ишларини такомиллаштириш, музейлар, архивлар, кутубхоналарда ва бошқа жойларда сақланаётган, маданий мерос объекти белгиларига эга бўлган экспонатлар, коллекциялар ва архив ҳужжатларини тўлиқ тоифалаштириш, бу борадаги қонунчиликни янада такомиллаштириш масалаларига эътибор қаратар экан, ушбу ҳолат Хоразм вилояти учун ҳам долзарб аҳамиятга эга эканлигини айтиб ўтди.\nМаълумки, Ўзбекистон, хусусан, Хоразм кўп асрлик тарихга ва нодир маданий-тарихий меросга эга. Буларнинг ҳаммаси мамлакатимизда улкан салоҳияти ҳозирча тўлиқ ишга солинмаган туризм индустриясини ривожлантириш ва юртимизни жаҳон туризм марказларидан бирига айлантириш имконини беради.\nАҳоли турмуш сифати, даражаси ва фаровонлигини ошириш — ижтимоий соҳадаги стратегик мақсадимиз, деб таъкидлар экан, номзод бугун бутун дунёда долзарб аҳамият касб этаётган озиқ-овқат хавфсизлигини таъминлашга қаратилган Давлат дастурини қабул қилиш, шу билан бирга, аҳолининг овқатланиш маданиятини юксалтириш масалаларига урғу берди.\nУчрашувда номзод дастурининг бошқа соҳалари ҳам сайловчиларда катта қизиқиш уйғотди. Иштирокчилар таъкидлаганидек, Хоразмда ҳақиқатан туризм индустриясини ривожлантириш муҳим масаладир. Бу вилоятга келаётган хорижий ва маҳаллий сайёҳларнинг сони ортиши билан Хоразм иқтисодий ривожланишига ҳамда аҳоли даромадларининг кўпайишига ҳам хизмат қилади.\nНомзоднинг дастурини қўллаб-қувватлаб, ЎзМТДП Шовот тумани кенгаши раиси И. Болтаев, Қўшкўпир тумани “Ҳаёт кўзгуси” газетаси бош муҳаррири М. Тиллаева ва бошқалар сўзга чиқдилар.\nУчрашувда сўзга чиққанлар сайловчиларни Президентликка номзод Сарвар Отамуратовга овоз беришга чақирди.\nМазкур рукиндаги бошқа мақолалар: « Шавкат Мирзиёевнинг Андижон ва Фарғона вилоятлари сайловчилари билан учрашуви\tЎзбекистон Халқ демократик партиясининг Ўзбекистон Республикаси Президенти сайловида фаол иштирокини таъминлаш тўғрисида »


Армияга чақирув энди март-апрель ойларида бўлиб ўтади – nuqtai nazar\n25.02.2019 Изоҳлар, Расмий915\n2019 йилдан бошлаб чақирилиш муддатини кечиктириш ҳуқуқига эга бўлмаган Ўзбекистон фуқаролари март-апрель ойларида муддатли ҳарбий хизматга чақирилади (аввал — февраль-мартда эди). Бу президент Шавкат Мирзиёевнинг 22 февралдаги қарорида кўзда тутилган.\nШунингдек, муддатли ҳарбий хизматни ўташга яроқли ҳамда чақирилиш муддатини кечиктириш ва чақирилишдан озод этиш ҳуқуқига эга бўлмаган, жорий йил чақирув мобайнида Қуролли Кучлар сафига чақирилмайдиган фуқаролар сафарбарлик чақируви резервига олинади.\n2018 йилда муддатли ҳарбий хизматга чақирилган, ҳарбий хизматнинг белгиланган муддатларини ўтаб бўлган Ўзбекистон Қуролли Кучлари ҳарбий хизматчилари март-апрель ойларида резервга бўшатилади.\nМудофаа вазирлиги аввалроқ қишки вақтлардаги чақирув фуқароларнинг узоқ туманлардан йиғиш пунктларига келишларидаги қийинчиликлар, чақирув пунктларини иситиш каби бир қатор муаммоларни келтириб чиқараётганини маълум қилган эди.


Дипломсиз тадбиркор (Шум болага ўхшатма) — manzur.uz\n– Aссалому алайку-у-ум бой ота! Aҳволларингиз яхшими? Улоқчи отингиз омонми? Ҳалиги, “Қандил” олма-чи, гуллай деяптими?..\n– Хў-ўш, гапир-чи, фақат шуларни сўрагани келмагандирсан?\n– Шу-у таъми ўткир қамчингизни нарироқ қўйсангиз, кейин айтаман.\n– Хўш, майли… энди тезроқ гапир…\n– Шу-у-у, боғингизнинг бир четидан менга озгина жой берсангиз, дегандим.\n– Хў-ўш, иннанкейинчи?\n– Э-э, шу “иннанкейин”ингиз омон бўлсин, бой ота, товуқ боқмоқчи эдим. Товуқ, жонивор, 7 хазинага кирар экан, биласиз, тухум дегани зап хўрак нарса… Фойдасида сизнинг ҳам улушингиз бор, бой ота.\n– Ҳа ҳумпар-э, да-арров фойдангдан гапирасан-а!? Ҳа, майли-майли. Олма теришга ярамайсан-ку, қовоқ бошинг билан товуқ боқишни эплайсанми?\n– Бунинг йўли осон, бой ота. Ҳозир интернет деганидан ҳамма нарсани билиб олса бўлади. Мен сизга бизнес режамни айтайми?\n– Ия, “бизмиз” деганинг нимаси бўлди, тағин?\n– Э-э-эй, “бизмиз”мас, бизнес. Бу дегани, бой отажоним, мўмай даромад, муллажиринг дегани. Бунинг учун-чи, калла керак.\n– Хўш, бир бошидан гапир-чи.\n– Бўлмасам, эшитинг! Битта хонаки товуқ кунига 80 грамм дон, 20 грамм ўт ер экан. Aгар суткасига 80 граммдан дон ейдиган бўлса, уни 365 кунга кўпайтирамиз… Демак, битта хонаки товуқ бир йилда 29 килодан ошиқроқ озуқа ейди, тўғрими, бой ота? 1 кило дон 1500 сўм бўлса, бир йилда 45 000 сўмга яқин маблағ сарф бўлади. Хонаки товуқлар оддий дон билан боқилса, ҳар бири ўртача 220-230 дона, агар витаминларга бой омухта билан боқилса, 270-280 дона тухум бериши фанда исботланган экан. Бозор расталарида бир дона тухум, тахминан, 500-600 сўм???? атрофида. Aгар ўртача 225 та тухум деб ҳисобласак, бой ота, 123 750 сўм муллажиринг бўлади. Биз ундан бир йиллик дон пулини ажратиб ташлаймиз. Хў-ўш, 78 750 сўм соф фойда чўнтагимизга киради. Бу – бир дона товуқнинг бир йилда берадиган фойдаси.\n100 дона товуқники 7 875 000 сўм, ҳар бир ойга тақсимласак, 656 250 сўмдан тушади. Бой отажоним, мана буни иш деса бўлади. Буғдой ўрими чоғида дон нархининг пасайиши сармоянгизга сармоя қўшади. Бундан ташқари, товуқ гўнги ҳам азот минерал ўғити билан тенг бўлиб, экинлар учун жуда фойдали.\n– Энди, жой масаласи. 100 та товуқ учун узунлиги 15, эни 2.5, баландлиги 1.5 метрлик бино керак. Озуқа вақтида берилиши, сув доимий ёнида бўлиши лозим. Бу ишга жиддий бел боғлаган тадбиркор, албатта, ўз мақсадига етади. “Қани, ўша тадбиркор”- дейсизми? Мана, менда, бой ота! Жойни тайин қилсангиз бўлди, буёғини ўзим боплайман!\n– Ҳа қурумагур, жа-а-а ақлли чиқиб қолдинг-ку, сен-а?\n– Энди буларни, бой ота, интернетдан олдим. Биласизми, шу соҳанинг олимлари Ломанн, Декалб, Хай-лайн ва Радонит-3 зотли товуқларни тавсия қилибди. Ҳозирги кунда бозорларимизда сотилаётган тухумларнинг кўпчиллиги Ломанн зотли товуқларга тегишли экан. Aммо бу зотли товуқларни боқиш анчагина эътибор талаб қилади-да. Жўжалигидан вакциналар билан таъминланиши ва озуқаси витаминларга бой бўлиши керак. Билиб олдим, 1 кило омухта 2500-3000 сўм экан. Бундан ташқари, фирма товуқларига бир хил ҳарорат, бир хил намлик бўлиши лозим. Aгар талаб этилган нарсаларни вақтида бермасангиз, кутилган натижани бермаслиги мумкин. Лекин бизга хонаки товуқлар ҳам фойда олиб келади. Кичик бизнес учун зотли бўлиши шартмас, бой ота.\n– Ростдан ҳам билимдон бўлиб кетганга ўхшайсан, лекин гапларингнинг кўпига тушунмадим. Ҳа, майли, давом эт. Иннанкейинчи?\n– Э-эйй! Шу “иннанкейин”ингиз одамни “хит” қилади-да, бой ота. Эски боғингизга қараб ўтиргандан нима фойда? Замонага боқиб иш қилсак, мўмайгина маблағ кармонимизда. Мени айтди, дейсиз. Бизнес – бу, фаровон келажак дегани.\n– Ҳой-ҳой, тўхтачи? Иннанкейинчи? Бу ҳужжат-пужжат деганлари бор. У бу жойларга кириб-чиқиш, қўл қўйиш, вакилликлар – хуллас, сен тушмагур, бир кунда минг товуқли бой бўлмоқчимисан? Сенинг бу хом каллангга келган бетайин ғоянгни деб боғимдан ер берайми, қўлингда “қаттиқ қоғоз”инг борми ўзи? Бирон мадрасада ўқиганмисан?\n– Бой отажоним, ҳамма ҳужжатлар тахт, фақат дипломим йўқ, бой ота… мактабда ўқиганман, аммо мадрасада ўқимаганман…\n– Ҳа-а-а, ўқимаган, иш ёқмас, ақлли бойбучча. Бу ерга келиб менинг бошимни қотиргунча, бориб қандилларни тер, хўпми? Хизматингга эса бир қоп ириган-чириган, қурт еган олма оласан. Қани, туёғингни “шиқ”қиллат! Э, тур-е, касофат! Бой бўлармуш, товуқ-повуғинг билан даф бўл!\n«Бобурнома» – беназир тасвирлар жилоси\nmanzur.uz / 12.02.2021 147


ЎЗБЕКИСТОН ИҚТИСОДИЙ САЛОҲИЯТИ ҲАМКОРЛИК АЛОҚАЛАРИДА НАМОЁН (...)\nБугун мамлакатимиз кучли фуқаролик жамияти ва жадал ривожланаётган бозор иқтисодиётига асосланган, эркин ва демократик давлат қуриш бўйича янги тарихий босқичга қадам қўймоқда. Бунда дунёнинг барча давлатлари билан дўстлик, мустаҳкам ишончга асосланган самарали ҳамкорлик алоқалари йўлга қўйилмоқда.\n– Мамлакатингизга келганимга беш ой бўлди. Шу вақт мобайнида Ўзбекистоннинг кўплаб вилоятларида бўлдим. Чет эллик инвесторлар учун яратилган имконият ва шароитлар, уларнинг давлат томонидан қўллаб-қувватланиши мени ҳайратга солди. Ўзбекистон билан Германия ўртасида азалдан дўстлик ва ҳамкорлик алоқалари мавжуд. Бундан кейин ҳам мавжуд имкониятлардан унумли фойдаланиб, янги тармоқларни йўлга қўймоқчимиз.\n– Президент Шавкат Мирзиёевга ишонч ёрлиғи топшириш мен учун катта шарафдир. Ўзбекистон билан Хитой ўртасидаги ҳамкорлик кенг миқёс касб этиб, стратегик шериклик алоқалари юксак даражага кўтарилмоқда. Сиёсат, иқтисодиёт, савдо, саноат, молия, қурилиш, илм-фан, таълим, маданият соҳаларида кенг кўламли ҳамкорлик изчил ривожланмоқда. Халқларимиз ўртасидаги муносабатлар Буюк ипак йўли тарихи билан чамбарчас боғланган. Миллий қадрият ва анъаналаримиз жаҳон маданияти ривожида алоҳида ўрин тутади. Давлат раҳбарлари ўртасидаги мунтазам мулоқотлар мамлакатларимизнинг ШҲТ ва бошқа халқаро ташкилотлар доирасидаги ҳамкорлигига ҳам янги руҳ бағишламоқда.\n– Ўзбекистон сўнгги йилларда жадал ривожланаётган давлатлар қаторига кирди. Дунёнинг барча давлатлари қатори Словакия билан ҳам алоқалар юксак босқичга кўтарилмоқда. Иқтисодий соҳада янги йўналишлар яратиш бўйича олдимизда катта вазифалар турибди. Барча соҳалар қатори маданий алоқаларни ривожлантиришга ҳам эътиборни кучайтирмоқчимиз.\n– Исроил билан Ўзбекистон ўртасида сиёсий, савдо-иқтисодий, инвестициявий ва бошқа соҳалардаги ҳамкорликни мустаҳкамлаш ва ривожлантиришдан икки томон ҳам бирдек манфаатдор. Бугун Президент Шавкат Мирзиёев билан учрашувда бу фикр яна бир бор таъкидланди.\nПрезидент Шавкат Мирзиёев томонидан 2018 йил Ўзбекистонда Фаол тадбиркорлик, инновацион ғоялар ва технологиялар йили, деб эълон қилингани ислоҳотларга янги суръат, мамлакатларимизнинг ушбу йўналишдаги алоқаларига янада ривож бағишлайди, деб ўйлайман.\n– Мамлакатларимизни нафақат савдо-иқтисодий, ижтимоий-маданий, балки кўп асрлик тарихий алоқалар бирлаштириб туради. Покистонда Ўзбекистонни қадимий цивилизация бешикларидан бири, Имом Бухорий, Амир Темур, Заҳириддин Бобур каби шавкатли фарзандлари инсоният маданий-маърифий тараққиётига улкан ҳисса қўшган юрт сифатида билишади.\n– Аввало, Ўзбекистон Президенти Шавкат Мирзиёевга самимий қабул учун чуқур миннатдорлик билдираман. 25 йил давомида Швейцария билан Ўзбекистоннинг икки томонлама ҳамкорлиги самарали ривожланиб келди. Ўзбекистонда дипломатик миссиямни бошлаганимга 8 ой бўлди. Шу вақт оралиғида мамлакатингиз ҳаётида янги давр бошланганига гувоҳ бўлдим. Швейцариянинг Ўзбекистондаги вакили сифатида мамлакатларимизнинг ўзаро ҳамкорлигини янада юқори босқичга кўтариш, жумладан, юртингизга швейцариялик сайёҳлар оқимини кўпайтириш ниятидаман.\nМихаилс Попковс, Латвия Республикасининг Фавқулодда ва мухтор элчиси:\n– Ўзбекистон Президенти Шавкат Мирзиёев мамлакатларимизнинг икки томонлама ҳамкорлигига юксак баҳо берганидан ғоят қувончдаман. Дарҳақиқат, Латвия – Ўзбекистон мулоқоти тарихан қисқа даврда давлатларимиз ўртасидаги мустаҳкам дўстликка, ўзаро англашув ва ишончга асосланган шерикликка айланди. Бугун ҳамкорликнинг барча йўналишлари бўйича муносабатлар жадал ривожланиб бормоқда, турли соҳаларга оид шартнома ва битимлар ҳаётга жорий этилмоқда.


Бош миясида ўсимта бўлган саксофончи уни олиб ташлаш амалиётида куй ижро этиб берди\n17:51 / 01.09.2017\nМусиқачи бош мия ўсимтасини олиб ташлаш бўйича жарроҳлик амалиёти вақтида саксофон мусиқа асбобида куй ижро этди. Бу амалиёт унинг мусиқий қобилиятига зарар етказмаганини аниқлаш учун керак эди. Тиббий ҳолат ҳақида Current Biology журналида хабар берилди.\nМусиқа ўқитувчиси Дэн Фаббио бош миясида ўсимта аниқланганида атиги 25 ёшда эди. Шиш ижобий бўлган, бироқ мусиқий қобилиятлар билан боғлиқ соҳада жойлашган.\nНейрожарроҳлар Фаббионинг бош мияси батафсил уч ўлчамли харитасини яратишди. Шундан сўнг улар бемор билан бирга саксофон учун куйни танлашди, у амалиёт вақтида ижро этилиши лозим эди. Фаббио чуқур нафар олмаслиги ва чиқармаслиги муҳим эди – улар туфайли мия бош суяги ичидан кўтарилиб, тушарди. Бундай ёндашув шифокорларга миядаги эҳтимолий ўзгаришларни амалиёт хонасидаёқ назорат қилиш имконини берди.\nШифокорлар ўсимта олиб ташланганидан сўнг, Фаббионинг нутқини текшириб кўришди, кейин унга саксофон тутқазишиб, мусиқий қобилияти зарар кўрмаганига ишонч ҳосил қилдилар.\nНейрожарроҳлар беморнинг ҳаётини қутқаришдан ташқари, бош мия мусиқа билан боғлиқ маълумотни қандай қайта ишлаши ҳақида ҳам кўпроқ нарсани билиб олишди.


Украина шарқида яна жанглар бормоқда\n15 январ 2021, Тошкент вақти: 22:02\nРоссияпараст айирмачилар мамлакат шарқида қарама-қаршиликни давом эттирмоқда.\nУкраина ҳукумати кучлари мамлакат шарқидаги Красний Лиман шаҳарчасида россияпарат айирмачилар билан жанг қилаётгани хабар қилинмоқда.\nУкраина Мудофаа вазирлиги матбуот вакили Владислав Селезнёв айирмачилар ҳукуматнинг қуролларни ташлаш талабини бажаришдан бош тортганидан кейин уларга қарши ҳарбий ҳаракат бошланди, дея маълум қилди.\nСелезнёв ҳукумат кучлари орасида талафотлар борлигига доир хабарларни тасдиқлаб, айирмачилар ҳам “катта йўқотишлар”ни бошдан кечирганини билдирди.\n18 июнь куни Украина Президенти Петро Порошенко икки ой давом этаётган қуролли қарама-қаршиликни тўхтатишга доир режага биноан, бир томонлама тарзда ўт очишни тўхтатиш ва россияпараст айирмачиларнинг хатарсиз чиқиб кетишига имкон берилишини эълон қилган эди.\nАҚШ Президенти Жой Байден чоршанба куни Порошенко билан телефон суҳбатида, Москва ўз нуфузидан фойдаланиб, Украина шарқида зўравонликларни тўхтатишга ҳисса қўшмаса, Вашингтон ўз иттифоқчилари билан Россияга нисбатан “янги санкцияларни” жорий қилиш устида иш олиб боришини билдирди.


Ҳиндистон мамлакатда тарқалган штаммни «ҳиндча штамм» деб атамасликни талаб қилди\nҲиндистон алоқа ва ахборот технологиялари вазирлиги ижтимоий тармоқлардан коронавируснинг мамлакатда тарқалган тури “ҳиндча штамм” деб аталган барча маълумотни ўчиришни талаб қилди. Таъкидланишича, ушбу штамм расман B.1.617 деб аталади ва “ҳиндча штамм” атамасининг ишлатилиши Ҳиндистон нуфузига путур етказади.\nВазирликнинг ижтимоий тармоқларга эгалик қилувчи компанияларга йўллаган мактубида ЖССТ коронавируснинг бирорта штаммига бундай ном бермагани маълум қилинган ва улардан “ҳиндча штамм”ни назарда тутувчи барча маълумотни дарҳол ўчириб ташлаш талаб қилинган.\n“Коронавируснинг бундай номдаги варианти йўқ. ЖССТ бирорта ҳам хабарида B.1.617 штаммига нисбатан “ҳиндча штамм” атамасини қўлламаган”, деб айтилган вазирликда ва вируснинг ушбу турини бундай аташ учун ҳеч қандай асос йўқлиги таъкидлаб ўтилган.\nЎз навбатида, ЖССТнинг Жануби-Шарқий Осиё давлатларидаги минтақавий бюроси ЖССТ вирус ёки штаммларни улар биринчи марта қайд қилинган давлатлар номлари билан белгиламаслигини таъкидлаб ўтган.\n“Биз уларга илмий номлари бўйича мурожаат қиламиз ва бир хиллик учун барчадан ҳам шундай қилишни илтимос қиламиз”, деб айтилган халқаро ташкилотда.\nМаълумотларга кўра, апрел ойида Ҳиндистон ҳукумати Twitter ва Facebook’дан мамлакат бош вазири Нарендра Модининг коронавирусга қарши кураш чораларини танқид қилувчи хабарларни ўчириб ташлашни сўраган.


ТАЛАБАЛИК СИЗГА НИМА БЕРДИ? - AUZ.UZ\nТАЛАБАЛИК СИЗГА НИМА БЕРДИ?\nУшбу кун ёшлик, хушчақчақлик байрами деб эътироф этилади. Ҳақиқатан талабалик олтин давр. Ким учундир янги ҳаёт дебочаси, яна кимгадир имкониятлар эшиги... Айниқса, бугунги талаба-ёшлар учун яратилаётган шарт-шароитлар, ўз навбатида ғайрат-шижоатларини кўриб ҳавасингиз келади. Улар ўртасида сўровнома ўтказдик. “Талабалик сизга нима берди?” саволи билан мурожаат қилдик.\nОтабек Маҳкамов, Анижон давлат университети 4-босқич талабаси: Банк соҳасида ишлаш болалик орзуим. Талабалик менга ана ўша келажагимга пойдевор яратди. Ўқитувчиларимиз кўмагида соҳанинг назарий сир-асрорларини ўрганяпмиз. Яқинда Ипотека банк вилоят филиали ходимлари иқтидорли талабалар билан суҳбат ўтказди. Мутахассислар танловидан муваффақиятли ўтдим. Шартнома асосида фаолиятни ҳам бирга олиб бориш ниятидаман.\nКЎП МУВАФФАҚИЯТЛАРГА ЭРИШДИМ\nИлёсмирзо Зиёев, Андижон тиббиёт институти 1-босқич магистри: 2019 йили Доғистонда ўтказилган халқаро олимпиададаги ғолиблигим талабалигимнинг илк ютуғи бўлди. Кейинчалик испаниянинг барселона шаҳридаги нуфузли танловда ҳам совриндор бўлдим. Шунингдек, қатор халқаро танловларда ҳам фаол иштирок этиб келяпман.\nЁшларни давлат органлари бошқаруви юзасидан рахбарлик салоҳиятини шакллантириш мақсадида туман ҳокимликлари, корхона, ташкилот, муассасаларининг бошқаруви синов тариқасида 10 кун муддатга ташаббускор, шижоатли йигит-қизларга топширилди. Айни жараёнда мен ҳам Жалақудуқ туманига бириктирилдим.\nПандемия шароитида аҳолининг тиббий маданиятини оширишга кўмаклашиш мақсадида ташкил этилган волонтёр гуруҳи аъзосиман. Жамоамиз билан одамлар гавжум жойларда тушунтириш ишларини олиб борамиз. Асосан уларнинг тез ёрдам келгунигача бўлган ҳолатда биринчи ёрдам кўрсатиш бўйича кўникмаларини оширишга эътибор қаратамиз.\n“Oxygenium” нодавлат таълим муассасасига қарашли “Rise up” ўқув марказига директорлик қиламан. Машғулотларимиз хорижий тилларга олиб борилади.\n2022 йилда ўқишни Кореяда давом эттираман. Ҳаражатлар 100 фоиз давлатимиз томонидан молиялаштириб берилмоқда. Жорий йил “Келажак бунёдкори” медали билан тақдирландим. Бу янада шижоат билан изланишга ундамоқда.\nЎЗИГА ХОС ҲАЁТ МАКТАБИ БЎЛЯПТИ\nФеруза Маҳкамова, Андижон машинасозлик институти 3-босқич талабаси: Ўқитувчиларимизнинг бири отамиз, бири онамиз десам, янглишмайман. Кези келганда, дакки беришади, ютуқларимиздан қувониб хурсанд бўлишади. Талабаликдан мен нафақат танлаган йўналишим бўйича билим-кўникма оляпман. Балки ўзига хос ҳаёт ҳақиқатларини ҳам англаб етяпман. Озми-кўпми оқу қорани танидим. Дўстлик қанчалар эзгу ришта эканлигини англадим. Уйимдан олисда ота-она, яқинлар меҳри, қадри, уларнинг дуоси улуғлигини ҳис қилдим.\nЯна кўплаб талабалар янги дўстлар орттирганидан, талабалик умр баҳорининг энг гўзал онларини туҳфа этаётганидан мамнун.\nҲувайдо ХЎЖАМҚУЛОВА суҳбатлашди.